Szakmai program

Szombathelyi Egyesített Bölcsődei Intézmény

Sebestyén Bianka

Intézményvezető

sebestyen.bianka@ebi.szombathely.hu

Érvényesség:

2021. március 1- 2022.december 31.



*„Minden gyermekben megvan a cselekvési vágy és a világmindenség megismerésének igénye, csak annak kibontakoztatását kell elősegíteni.”*

*Maria Montessori*

 Tartalom

[A Szombathelyi Egyesített Bölcsődei Intézmény adatai 4](#_Toc127354140)

[Bölcsődei ellátás 5](#_Toc127354141)

[A Szombathelyi EBI feladat ellátására az alábbi jogszabályok irányadóak 5](#_Toc127354142)

[Az ellátandó célcsoport és az ellátandó terület jellemzői 7](#_Toc127354143)

[Bölcsődék, telephelyek 9](#_Toc127354144)

[Bölcsődék rövid bemutatása 11](#_Toc127354145)

[A személyes gondoskodást igénybevevők, és a személyes gondoskodást végzők jogai 16](#_Toc127354146)

[A gyermeki jogok védelme 16](#_Toc127354147)

[A személyes gondoskodást végző személyek jogainak védelme 17](#_Toc127354148)

[Gyermekvédelem 18](#_Toc127354149)

[Az intézmény személyi feltételei 19](#_Toc127354150)

[Az intézmény tárgyi feltételei 23](#_Toc127354151)

[A gyermek ellátásához kapcsolódó helyiségek a bölcsődében 24](#_Toc127354152)

[A bölcsődei nevelés 29](#_Toc127354153)

[Konkrét célkitűzéseink 30](#_Toc127354154)

[A bölcsődei nevelés feladatai 31](#_Toc127354155)

[A bölcsődei nevelés alapelvei 35](#_Toc127354156)

[A bölcsődei nevelés megvalósításának sajátos feltételei 40](#_Toc127354157)

[A bölcsődei nevelés főbb helyzetei 43](#_Toc127354158)

[Programok a Szombathelyi EBI-ben 50](#_Toc127354159)

[Sajátos nevelési igényű gyermekek a bölcsődében 54](#_Toc127354160)

[A sajátos nevelési igényű gyermek elhelyezési módja a bölcsődében 55](#_Toc127354161)

[A bölcsődei ellátás igénybevételének a módja 56](#_Toc127354162)

[A bölcsődei ellátást igénybe veheti 56](#_Toc127354163)

[A szolgáltatásról szóló tájékoztatás 57](#_Toc127354164)

[Alapellátáson túli szolgáltatások 58](#_Toc127354165)

[Dokumentáció 60](#_Toc127354166)

[Együttműködés a szolgáltatáson belül és a tágabb környezettel 62](#_Toc127354167)

[Bölcsődén belüli együttműködés 62](#_Toc127354168)

[Bölcsődén kívüli együttműködés 63](#_Toc127354169)

[Képzések, továbbképzések 64](#_Toc127354170)

[Gyakornoki rendszer működtetése, mentorok feladatai, minősítő vizsgák 66](#_Toc127354171)

[Terepintézményi feladatok 67](#_Toc127354172)

[Módszertani feladatok 68](#_Toc127354173)

[Családbarát munkahely, családbarát szolgáltatóhely 68](#_Toc127354174)

[Táblázatjegyzék 70](#_Toc127354175)

[Mellékletek 71](#_Toc127354176)

[Felhasznált források 86](#_Toc127354177)

# A Szombathelyi Egyesített Bölcsődei Intézmény adatai

**Fenntartó:** Szombathelyi Megyei Jogú Város Önkormányzata

 Egészségügyi és Közszolgálati Osztály

**Osztályvezető:** Vinczéné Dr. Menyhárt Mária

**Székhely :** 9700 Szombathely, Kossuth Lajos u. 1-3

**Elérhetőség**: Telefon: 94/520 – 100

**Email:** vinczene.maria@szombathely.hu

**Intézmény elnevezése:** Szombathelyi Egyesített Bölcsődei Intézmény

**Férőhelyek száma:**  640 fő Bölcsőde

 14 fő Mini Bölcsőde

50 bölcsődei, mini bölcsődei csoport

**Intézmény székhelye:**  9700 Szombathely, Bem J. u. 33.

**Intézményvezető:** Sebestyén Bianka

**Elérhetősége:** Telefon: 94/501-550; 94/501 - 551

 email: sebestyen.bianka@ebi.szombathely.hu

honlap: [www.bolcsodeszombathely.hu](http://www.bolcsodeszombathely.hu)

facebook: Szombathelyi Bölcsődék

**Ellátás típusa:**  Bölcsődei ellátás

**Illetékessége, működési köre:** Szombathely Megyei Jogú Város, valamint

Gencsapáti, Torony, Ják, Nárai

települések.

**Közérdekű Önkéntes Tevékenység**: Nyilvántartási száma: 2703

Tevékenységi körök: nyári szünidő alatt gyermekfelügyelet, udvarrendezés, ételadagolás, szünidei gyermekétkeztetés

**Szakmai program készítés ideje**: 2024. szeptember 23.

**Felülvizsgálati ideje:** 2 év

**Érvényessége:** 2026. szeptember 23.

#  Bölcsődei ellátás

A bölcsőde a családban nevelkedő 3 éven aluli gyermekek napközbeni ellátását, szakszerű gondozását és nevelését biztosító intézmény. Intézményünkben a szakmai munka a Bölcsődei Nevelés-Gondozás Országos Alapprogramja szerint folyik.

# A Szombathelyi EBI feladat ellátására az alábbi jogszabályok irányadóak

* Magyarország Alaptörvénye
* 1991. évi LXIV. törvény a Gyermekek jogairól szóló New Yorkban, 1989. november 20-án kelt egyezmény kihirdetéséről
* 1997. évi XXXI. tv. a gyermekek védelméről és gyámügyi igazgatásról
* 15/1998. (IV.30.) NM rendelet a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről
* 1993. évi III. törvény a szociális igazgatásról és szociális ellátásokról
* 259/2002. (XII.18.) Korm. rendelet a gyermekjóléti és gyermekvédelmi szolgáltatótevékenység engedélyezéséről, valamint a gyermekjóléti és gyermekvédelmi vállalkozói engedélyről
* 235/1997. (XII.17) Korm. rendelet a gyámhatóságok, a területi gyermekvédelmi szakszolgálatok, a gyermekjóléti szolgálatok, a személyes gondoskodást nyújtó szervek és személyek által kezelt személyes adatokról
* 1992. évi XXXIII. tv. a közalkalmazottak jogállásáról
* 257/2000. (XII.26.) Korm. rendelet a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról
* 1/2000. (I.7.) SZCSM rendelet a személyes gondoskodást nyújtó szociális intézmények szakmai feladatairól és működésének feltételeiről
* 8/2000. (VIII. 4.) SzCsM rendelet a személyes gondoskodást végzők személyek adatainak működési nyilvántartásba vételéről
* 9/2000. (VIII.4.) SZCSM rendelet a személyes gondoskodást végző személyek továbbképzéséről és a szociális szakvizsgáról
* 1992. évi XXXVIII. tv. az államháztartásról
* 2000. évi C. tv a számvitelről
* 2011. évi CXC. törvény a nemzeti köznevelésről
* 1992. évi LXIII. tv a személyes adatok védelméről és a közérdekű adatok nyilvántartásáról
* 67/2007. (VII.10.) GKM – EüM - FVM – SZMM együttes rendelete a vendéglátó termékek forgalmazásáról
* 9/1985. (X.3.) EüM- BkM együttes rendelete az étkezéssel kapcsolatos közegészségügyi szabályokról
* 18/1998. (VI.3.9 NM rendelet a fertőző betegségek, és járványok megelőzése érdekében szükséges járványügyi intézkedésről
* 33/1998. (VI.24.) NM rendelet a munkaköri, szakmai, illetve személyi higiénés alkalmassági orvosi vizsgálatokról és véleményezéséről
* 2011. évi CVIII. tv. a közbeszerzésekről
* 29/2003. (V.20.) ESZCSM rendelet a helyettes szülők, a nevelőszülők, a családi napközit működtetésének képzésének szakmai és vizsgakövetelményeiről, valamint az örökbefogadás előtti tanácsadás és felkészítő tanfolyamról
* 226/2006. (XI.23.) Korm. rendelet a szociális, gyermekjóléti és gyermekvédelmi szolgáltatók, intézmények ágazati azonosítójáról és országos nyilvántartásáról
* 78/2003. (XI.27) GKM rendelet a játszótéri eszközök biztonságáról
* 37/2014. (IV. 30.) EMMI rendelet a közétkeztetésre vonatkozó táplálkozás-egészségügyi előírásokról
* 331/2006. (XII.23.) Korm. rendelet a gyermekvédelmi és gyámügyi feladat és hatáskör ellátásáról, valamint a gyámhatóság szervezetéről és illetékességéről
* 2004. évi CXL. törvény a közigazgatósági hatósági eljárás és szolgáltatás általános szabályairól
* 326/2013. (VIII.30) Korm. rendelet a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról
* 25/2017. (X. 18.) EMMI rendelet a vezetői megbízással rendelkező szociális szolgáltatást nyújtó személyek vezetőképzéséről
* 328/2011.(XII.29.) Korm. rendelet a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról
* 415/2015. (XII. 23.) Korm. rendelet a szociális, gyermekjóléti és gyermekvédelmi igénybevevői nyilvántartásról és az országos jelentési rendszerről
* Módszertani kiadványok, szakmai segédletek

# Az ellátandó célcsoport és az ellátandó terület jellemzői

**1997. évi XXXI. törvény** 42./A §-a (1) értelmében

Bölcsődei ellátás keretében a gyermek húszhetes korától nevelhető és gondozható a gyermek harmadik életévét követő augusztus 31-ig.

(2) Ha a gyermek harmadik életévét betöltötte, de testi vagy értelmi fejlettségi szintje alapján még nem érett az óvodai nevelésre, bölcsődei ellátás keretében gondozható, nevelhető a gyermek negyedik életévének betöltését követő augusztus 31-éig.

Bölcsődei ellátás keretében a sajátos nevelési igényű gyermek, valamint a korai fejlesztésre és gondozásra jogosult gyermek nevelése és gondozása is végezhető. (3)A bölcsődei ellátásban a sajátos nevelési igényű gyermek annak az évnek az augusztus 31. napjáig vehet részt, amelyben a hatodik életévét betölti.[[1]](#endnote-1)

Bölcsődénkben integráltan fogadjuk a szakértői véleménnyel rendelkező sajátos nevelési igényű gyermekeket. *A sérült gyermekek ellátásához* megfelelő *tárgyi feltételekkel* rendelkezünk, 8 bölcsődében került kialakításra tornaszoba sportszerekkel, speciális mozgásfejlesztő, tartásjavító és egyensúlyozó eszközökkel, amelyek alkalmasak a nagymozgások fejlesztésére és terápiás célokra is használhatók.

 A gyermekek integrált neveléséhez a *személyi feltételek is adottak,* főállású konduktor, valamint megbízási szerződéssel rendelkező gyógypedagógus végzi a sajátos nevelésű gyermekek fejlesztését. Kapcsolatban állunk a Pedagógia Szakszolgálat gyógypedagógusával, aki együttműködik a konduktorral és az intézmény által megbízási szerződéssel foglalkoztatott gyógypedagógussal a sajátos nevelési igényű gyermekek fejlesztésében.

*A hátrányos helyzetű,* szegény, periférián élő családok gyermekei esetében a hátrányok és következményeik enyhítése, ellensúlyozása fontos feladatunk. *Intézményünk* a gyermekvédelem egyik első „jelző intézménye”, ahol a gyermekek a nap jelentős részét töltik. A hátrányos, rossz feltételek között növekvő gyermekeknek inger gazdag, a fejlődésüket a jó irányba befolyásoló környezetben való nevelkedés lehetőségét, esélyegyenlőséget biztosítunk, amely a későbbi életpályájuk szempontjából fontossággal bír.

***A Szombathelyi Egyesített Bölcsődei Intézmény*** 640 férőhelyen, 9 bölcsődével, ezen kívül 14 férőhelyen két mini bölcsődével **biztosítja a három éven aluli gyermekek** napközbeni ellátását Szombathely Megyei Jogú Város és 4 *kistérségi település* számára. (Nárai, ~~Sé,~~ Torony, Gencsapáti, Ják)

Intézményünk három főzőkonyhájában készül a gyermekek és az intézmény dolgozói számára a mennyiségi és minőségi követelményeket kielégítő, idényjellegű, változatos a 37/2014.(IV.30.) rendeletben előírtaknak megfelelő étel. A három főzőkonyha látja el az intézmény további hat bölcsődéjét és két mini bölcsődéjét. A korszerű, egészséges étkezés ismérveinek érvényesüléséért két élelmezésvezető felel, egyikük dietetikus végzettséggel rendelkezik. Az élelmezésvezetők felügyelik a főző és tálalókonyhák működését, a HACCP rendszer szabályainak betartását.

Bölcsődéinkben biztosítjuk a gondozottak számára a négyszeri étkezést, két fő és két kisétkezés formájában, ezen túl tej, tojás érzékeny és egyéb intoleranciával küzdő gyermekek számára a diétás étkezés, valamint az esetlegesen vallási okokból előforduló sertéshúsmentes étkezés lehetőségét.

#  Bölcsődék, telephelyek

**Napraforgó Bölcsőde** 9700 Szombathely, Bem J. u. 33.

Férőhelyek száma: 78 fő

Gyermekcsoportok száma: 6

**Kuckó Bölcsőde** 9700 Szombathely, Hadnagy u. 2/B.

Férőhelyek száma: 38 fő

Gyermekcsoportok száma: 3

**Csodaország Bölcsőde** 9700 Szombathely, Szűrcsapó u. 43/A

Férőhelyek száma: 92 fő (104 fő)

Gyermekcsoportok száma: 7 - (8)

**Bokréta Bölcsőde** 9700 Szombathely, Barátság u. 22.

Férőhelyek száma: 78 fő

Gyermekcsoportok száma: 6

**Meseház Bölcsőde** 9700 Szombathely, Fogaras u. 6

Férőhelyek száma: 90 fő

Gyermekcsoportok száma: 7

**Százszorszép Bölcsőde** 9700 Szombathely, Váci M. u. 5.

Férőhelyek száma: 104 fő

Gyermekcsoportok száma: 8

**Csicsergő Bölcsőde** 9700 Szombathely, Bem J. u. 9.

Férőhelyek száma: 46 fő

Gyermekcsoportok száma: 4

**Városligeti Bölcsőde** 9700 Szombathely, Esterházy A. u. 5.

Férőhelyek száma: 48 fő

Gyermekcsoportok száma: 4

**Szedreskert Bölcsőde** 9700, Szombathely, Szent István király utca 119.

**Férőhelyek száma** 40 fő

Gyermekcsoportok száma: 3

**Manócska Mini Bölcsőde** 9700 Szombathely, Szűrcsapó u. 43/A

 7 fő

**Babóca Mini Bölcsőde** 9700 Szombathely, Hadnagy u. 2/B.

 7 fő

**Főzőkonyhák:** Bokréta Bölcsőde

 Csodaország Bölcsőde

 Napraforgó Bölcsőde

**Tálalókonyhák:** Kuckó Bölcsőde

 Csicsergő Bölcsőde

 Százszorszép Bölcsőde

 Meseház Bölcsőde

 Városligeti Bölcsőde

 Szedreskert Bölcsőde

# Bölcsődék rövid bemutatása

**Napraforgó Bölcsőde**

1971. augusztus 20-án Szombathelyen, a Derkovits Lakótelepen ezen a városrészen másodikként nyitotta meg kapuit a „Módszertani Bölcsőde”. A bölcsődét Dr. Flamis László megyei főorvos adta át ünnepélyes keretek között. 2003-2013-ig Nyugat-dunántúli Regionális Módszertani Bölcsőde néven látta el Vas, Zala és Győr-Moson-Sopron megye módszertani feladatait, majd 2014-től Napraforgó Bölcsőde néven működött. 2017. február 15-től a Magyar Bölcsődék Országos Egyesülete országos módszertani szervezet kijelölést kapott, aki bázis intézményeket jelölt ki minden régióban. **A nyugat-dunántúli régióban a Szombathelyi Egyesített Bölcsődei Intézmény látja el a módszertani feladatok támogatását, melynek székhelye és központja a Napraforgó Bölcsőde.**

A Napraforgó Bölcsőde **78 férőhellyel** biztosítja a 3 év alatti gyermekek ellátását.

***Szakmai programjában kiemelt szerepet kap a* *fenntarthatóság közvetítése, és környezeti nevelés a hagyományok tükrében.***

**Kuckó Bölcsőde**

A Kuckó Bölcsőde a Szombathelyi Egyesített Bölcsődei Intézmény legkisebb bölcsődéje.

**Férőhelyszáma: 38 fő.** A belvároshoz közel, családi házas, csendes, nyugodt környezetben, a Hadnagy utca elején helyezkedik el.

A bölcsőde épülete adaptált intézmény, eredetileg polgári családi háznak épült, 1952. óta működik bölcsődeként. Az utóbbi években jelentős átalakításon, felújításon ment keresztül, és az infrastrukturális beruházásoknak köszönhetően egy modern, a ház adottságait figyelembe vevő, családias jellegű bölcsőde került kialakításra.

 ***Szakmai programjában kiemelt szerepet kap a* c*salád-bölcsőde kapcsolatának erősítése.***

**Csodaország Bölcsőde**

A Csodaország Bölcsőde 1977. óta működik. A Derkovits lakótelep bölcsődéje **104 férőhellyel** (*melyből 94 bölcsődei férőhely, 10 férőhelyet jelenleg a mini bölcsődei csoport foglal el 7 férőhellyel*) várja a 3 év alatti kisgyermekeket. A pavilonrendszerű épületben, négy gondozási egységben 7 működő bölcsődei csoportban folyik a gyermekek nevelése-gondozása.

Az épület az Anyatejgyűjtő állomáson kívül egy **Mini Bölcsődének** is otthont ad, amely **7** kisgyermeket tud fogadni. A szülők szívesen veszik igénybe a családias, kislétszámú, személyre szabott ellátást. 2020. február elejére az épület nagyszabású korszerűsítésen, felújításon esett át, a megújult, esztétikus környezet nagyban támogatja a gyermekek magas színvonalú ellátását.

***Szakmai programjában kiemelt szerepet kap a zenei nevelés, és mozgásfejlesztés a népi játékok segítségével.*** ***A kisgyermeknevelők a népi dallamokat, játékokat és mozgásformákat beleszővik a mindennapokba, a közös éneklés és mozgás öröme az érzelmi nevelés eszköze.***

**Bokréta Bölcsőde**

A Bokréta Bölcsőde a Szombathelyi Egyesített Bölcsődei Intézmény tagbölcsődéjeként Szombathely keleti városrészén található, a Joskar- Ola lakótelepen. Az épület 1978-ban került átadásra, pavilonrendszerű, minden egység külön bejárattal rendelkezik**. Az intézmény 78 férőhelyes.** 3 gondozási egységben 6 csoportszobában folyik a nevelési-gondozási tevékenység.

***Szakmai programjában kiemelt szerepet kap a vizuális nevelés az alkotójátékon keresztül.***

**Meseház Bölcsőde**

Az 1981-ben épült Fogaras utcai Meseház bölcsőde **90 férőhellyel** várja az Ifjúsági lakótelepen élő, valamint a Szentkirályi városrészről érkező gyermekeket, családokat. Udvara parkosított, gondozott, árnyékos fákkal, homokozókkal. A bölcsőde 4 egységből áll, 7 gyermekcsoportban folyik a gyermekek napközbeni ellátása. Otthonosan berendezett, jól felszerelt bölcsődei csoportok, kellemes fizikai és természeti környezet támogatja a gyermekek testi, érzelmi és értelmi fejlődését.

***Szakmai programjában kiemelt szerepet kap a bábbal, bábjátékkal való nevelésen keresztül a komplex személyiségfejlesztés.***

**Százszorszép Bölcsőde**

A Százszorszép Bölcsőde 1980. decemberében nyitotta meg kapuit, jelenleg **104 férőhellyel** működik. A bölcsőde a Derkovits városrész szélén, a belvároshoz közel, védetten helyezkedik el a négyemeletes panelházak gyűrűjében. A pavilonrendszerű épület külön bejáratokon közelíthető meg. 4 gondozási egységben 8 gyermekcsoportban folyik a gyermekek fejlettségéhez igazodó szeretetteljes nevelés -gondozás.

***Szakmai programjában kiemelt szerepet kap* a *népszokások felelevenítése, népi játékokon, népi mondókákon keresztül.***

**Csicsergő Bölcsőde**

A **46 férőhelyes** bölcsőde felújított, családias környezetben fogadja a gyermekeket.

A bölcsőde a Derkovits Gyula lakótelepen, tömbösített, két szintes épületben található. Az épület könnyen megközelíthető, két oldalról is parkoló veszi körül, nyugodt környezetben, lakóházak között helyezkedik el, messze a nagy forgalmú útvonaltól. A családias hangulatú, tágas, minden évszakban használható udvaron a terebélyes fák árnyékában nagyszerű játékok várják a gyerekeket, ahol naponta játszhatnak a szabadban. A Csicsergő Bölcsőde emeleti csoportszobájában kapott helyet a **Játszóház,** ahol alkalmat teremtünk arra, hogy a szülő minőségi időt tudjon gyermekével együtt tölteni, és ebben támogatást kap munkatársunktól.

***Szakmai programjában kiemelt szerepet kap*** ***az egészségnevelés és a környezetvédelem.***

**Manócska Mini Bölcsőde**

2013. ősztől a Csodaország Bölcsőde egy gondozási egységében két családi napközi került kialakításra, amely, 2016 december 31-ig, mint szolgáltatás működött. A CSANA 7-7 fő gyermeket fogadott. A 15/1998.(IV.30.) NM rendelet 2017. január 1-től hatályba lépett módosítása miatt a családi bölcsődék mini bölcsődékké alakultak, amely következtében a bölcsődei ellátás egy olyan formáját vehetik igénybe a családok, amelyben nagyobb hangsúlyt kap a családias légkör. A kislétszámú, 7 fős csoportokban azon a családok gyermekeinek ellátása történik, akik igénylik a több figyelmet és támogatást, mind gyermekük nevelése, mind szülői kompetenciájuk erősítése szempontjából.

***Szakmai programjában kiemelt szerepet kap az egészséges életmód támogatása, és a mindennapi változatos mozgásos tevékenységek biztosítása a tornaszobában és a szabadban.***

**Babóca Mini Bölcsőde**

A Babóca Mini Bölcsőde 2019-ben került áthelyezésre a Csodaország Bölcsődéből a Kuckó Bölcsődébe, miután a bölcsőde épülete megújult, és bővült egy mini bölcsődei csoporttal, amely a kibővített épületrészben működik 7 férőhellyel. Egy új csoportszoba és gyermekfürdő, valamint öltöző helyiség várja a bölcsődés korú kisgyermekeket. A belvárosi családok nagy örömmel fogadják a kislétszámú ellátási formát az intézmény legkisebb, családias hangulatú bölcsődéjében. A csoportszoba és gyermekfürdő bútorzata, igényes kialakítása, szép, színes, esztétikus, bőséges játékkészlete támogatja a gyermekek játéktevékenységét. A mini bölcsődések az udvar hátsó részét veszik birtokba a Kuckó Bölcsőde gyermekeivel együtt, ahol homokozó, beépített és mobil játékok állnak a bölcsődések rendelkezésére.
***Szakmai programjában kiemelt szerepet kap a* c*salád-bölcsőde kapcsolatának erősítése.***

**Városligeti Bölcsőde**

***A Városligeti Bölcsőde Szombathely város egyik legújabb és legmodernebb bölcsődéje, pályázati forrásból létesült a Szombathelyi Markusovszky Kórházzal szemben****.* 2023. áprilisi nyitása kapcsán a város e területén főleg a kórházi dolgozók, a belvárosi lakosok, valamint a tavasszal munkába álló családok jelezték igényüket a Városligeti Bölcsőde férőhelyeire.

A bölcsőde két gondozási egységben négy bölcsődei csoportban fogadja a gyermekeket. Minden csoporthoz külön gyermekfürdő és gyermeköltöző tartozik. A tárgyi feltételek, az épület kialakítása legnagyobb mértékben szolgálja a professzionális munkavégzést, emellett a családbarát munka és szolgáltatóhely kritériumainak is megfelel. Az egészséges életmód támogatására több szolgáltatást biztosítunk a családoknak, mint a Himalája sótéglával berendezett korszerű Sószoba. A tágas, számos nagymozgásos eszközzel felszerelt tornateremben Pöttöm tornával és Gyermekjógával várjuk a gyermekeket. A színes gumiburkolattal ellátott udvaron változatos és érdekes mozgási lehetőségeket kínálunk. A terület adottságait kihasználva, figyelembe vettük a fenntarthatóság elveit, így a régi fák és növények megőrzése mellett a szakmai előírásoknak megfelelő növényzet került telepítésre.

***A Városligeti Bölcsőde szakmai programjában hangsúlyos szerepet kap a testi, lelki egészség megőrzése és fejlesztése a komplex művészeti nevelés eszközeinek felhasználásával, segítségül hívásával.***

**Szedreskert Bölcsőde**

A Szentkirályi városrészen megvalósul egy korszerű, minőségi gyermekellátást biztosító 3 csoportos 40 férőhelyes bölcsőde, eltérő fejlődésű, sajátos nevelési igényű gyermekek nevelésére-gondozására is hangsúlyt fektetve.

Az új építésű bölcsőde épülete falvak és mezővárosok régi kúriáit és falusi iskoláit idézi fel kortárs eszközökkel. A városban egyedülálló módon korszerű napelem rendszerrel és hőszivattyúval lett szerelve. A hely egyedisége, hogy 1901-ben itt nyílt az első kisdedóvó, melyet Gróf Festetich Dénesné alapított, amelyet a Szent Keresztről elnevezett irgalmas apácák működtettek, emléket állítva az elbontott régi épület tégláiból egy mementó falat raktak, melyen tábla hirdeti az első óvodát.

Teljesen a környezetbe illő, környezetbarát, zöldbölcsőde lesz, a kor igényeinek minden szinten megfelel, magas ágyásokkal, fűszerkerttel, tornáccal, napelemekkel várja a kisgyermekeket.

***Jeles napjaik, ünnepeik által, a város első „zöld bölcsődéjeként” a környezeti és környezettudatos nevelés alapjainak elsajátítása a központi témája az intézmény szakmai programjának.***

# A személyes gondoskodást igénybevevők, és a személyes gondoskodást végzők jogai

#  A gyermeki jogok védelme

*A gyermek joga:*

* Segítséget kapjon a **saját családjában** történő nevel**kedéshez,** személyiségének kibontakoztatásához, a fejlődését **veszélyeztető helyzet elhárításához,** a társadalomba való beilleszkedéséhez.
* **Sérülés, tartós betegség** esetén a fejlődését és személyisége kibontakoztatását segítő különleges ellátásban részesüljön.
* A fejlődésére **ártalmas környezeti és társadalmi hatások,** valamint az egészségre káros szerek ellen v**édelemben** részesüljön.
* **Emberi méltóságát** tiszteletben tartsák, a bántalmazással – fizikai, szexuális vagy lelki erőszakkal -, az elhanyagolással szemben védelemben részesüljön.
* A **hátrányos megkülönböztetés** minden formájától **mentes** gondozásban – nevelésben részesüljön.[[2]](#endnote-2)

*A szülő joga:*

* **Megválassza az intézményt**, melyre gyermeke nevelését – gondozását bízza,
* **Megismerhesse a gyermekcsoportok** életét
* Megismerje a **nevelési – gondozási elveket,**
* **Tanácsot, tájékoztatást kérjen és kapjon** a kisgyermeknevelőtől,
* **Véleményt mondjon**, illetve javaslatot tegyen a **bölcsőde működésével** kapcsolatban,
* **Megismerje** saját gyermeke ellátásával kapcsolatos **dokumentumokat.**

*A szülő kötelessége:*

* **Együttműködjön** a gyermeke ellátásában nevelésében közreműködő személyekkel és intézményekkel.
* A fizetendő **térítési díjat** időben **befizesse.**
* Az intézmény **házirendjét betartsa**.

# A személyes gondoskodást végző személyek jogainak védelme

*Az intézményben dolgozóik jogai:*

* Az intézményben dolgozók joga, hogy személyüket megbecsüljék, *emberi méltóságukat és személyiségi jogaikat* tiszteletben tartsák, tevékenységüket értékeljék és elismerjék.
* Munkájuk során **hozzájussanak** a szükséges **információkhoz.**
* Munkájuk során **védelemre jogosultak** a velük szemben **jogsértő** vagy etikátlan **bánásmóddal** szemben.
* A gyermekek érdekeit szem előtt tartva, ennek figyelembevételével joga van, hogy **egyéni, magánéleti, állampolgári jogait** figyelembe vegyék, tiszteletben tartsák.
* Jogosultak **saját érdekeik képviseletében** érdekvédelmi fórumot, Közalkalmazotti Tanácsot működtetni, jogosultak a Magyar Bölcsődék Egyesületének, valamint a Bölcsődei Dolgozók Demokratikus Szakszervezetének tagságára.

*Az intézményben dolgozók kötelessége:*

* A kisgyermeknevelők munkájuk ellátása során büntetőjogi szempontból **közfeladatot ellátó személynek minősülnek,** a foglalkoztatni kívánt személy a jogviszony létesítését megelőzően hatósági bizonyítvánnyal igazolja, hogy nem büntetett előéletű, és büntető eljárás vele szemben nem áll fenn. (ii )
* **A munkavállaló köteles** a munkáltató által előírt helyen és időben munkára képes állapotban megjelenni.
* A munkaideje alatt - munkavégzés céljából, **munkára képes állapotban** - a munkáltató rendelkezésére állni.
* A munkáját személyesen, az általában elvárható **szakértelemmel és gondossággal**, a munkájára vonatkozó szabályok, előírások, utasítások és szokások szerint végezni,
* A munkakörének ellátásához szükséges **bizalomnak megfelelő magatartást** tanúsítani, munkatársaival **együttműködni**. ([[3]](#endnote-3))
* **Köteles** a részére előírt **orvosi vizsgálaton részt venni**.
* A biztonságos **munkavégzésre alkalmas állapotban**, a munkavédelemre vonatkozó szabályok, utasítások megtartásával, a munkavédelmi oktatásnak megfelelően **végezni a munkáját.**
* **A munkája biztonságos elvégzéséhez szükséges ismereteket elsajátítani** és azokat a munkavégzés során alkalmazni. ([[4]](#endnote-4))

# Gyermekvédelem

A Szombathelyi Egyesített Bölcsődei Intézményben gyermekvédelmi felelős tevékenykedik. Ha a bölcsődében gyermeket veszélyeztető problémát észlelünk, a bölcsődevezetővel együtt koordinálja a gyermekvédelmi munkát.

A gyermekvédelmi felelős, gyermekjogi képviselő személyéről, elérhetőségéről a szülőket a nevelési év elején tájékoztatjuk, a Házirendben feltüntetjük, a gyermeköltözőkben kifüggesztésre kerül.

Célunk: a prevenció, a gyermek hátrányos helyzetének csökkentése, a veszélyeztetettség kialakulásának megelőzése, illetve segítségnyújtás, együttműködés a családokkal, különböző szakemberekkel. Olyan feltételek megteremtésére törekszünk, ahol minden gyermek biztonságban és jól érzi magát, és képességeit, készségeit a lehető legjobban ki tudjuk bontakoztatni.

A problémával küzdő családok gyermekei esetében a hátrányoknak és következményeiknek enyhítésére irányuló tevékenységünk, szükség esetén más intézményekkel, szakemberekkel együttműködve történik, a kompetencia határok figyelembevételével.

Az intézmény tagbölcsődéinek összes gyermeköltözőjében kifüggesztésre került a **Gyermekjogi képviselő** elérhetősége, így biztosított a szülők számára a gyermekjogi képviselő személyének megismerése, és a vele való kapcsolatfelvétel lehetősége.

A Szombathelyi EBI-ben **Érdekképviseleti Fórum** működik. A gyermek szülője panasszal élhet az intézmény vezetőjénél, vagy az érdekképviseleti fórumnál az ellátást érintő kifogások jelzése, és orvoslása érdekében, valamint a gyermeki jogok sérelme és az intézmény dolgozóinak kötelességszegése esetén.

#  Az intézmény személyi feltételei

Engedélyezett dolgozói létszám: **202 fő** ebből

Szakdolgozók létszáma: **155 fő**

Üzemeltetéshez kapcsolódó létszám: **47 fő**

**Szakmai tevékenységet ellátók létszáma: 124 fő +31 fő bölcsődei dajka**

**1**. táblázat Szakmai tevékenységet ellátók munkakör szerinti megoszlása (2024.december)

|  |  |  |
| --- | --- | --- |
| **Szakmai tevékenységet ellátók****összesen:**  | **155** | **fő** |
| Intézményvezető, Intézményvezető helyettes | 2 | fő |
| Szaktanácsadó | 1 | fő |
| Konduktor | 1 | fő |
| Gyógypedagógus | 1 | fő |
| Kisgyermeknevelők | 119 | fő |
| Bölcsődei dajka | 31 | fő |

**Intézményvezető, Intézményvezető helyettes, Bölcsődevezetők és helyettesek, Szaktanácsadó, Konduktor, Gyógypedagógus, Kisgyermeknevelők**

**2**. táblázat Szakdolgozók (intézményvezető, helyettes, bölcsődevezetők, helyettesek, szaktanácsadó, konduktor, gyógypedagógus kisgyermeknevelők) iskolai végzettsége (2024.december)

|  |  |  |
| --- | --- | --- |
| **Egyetem (Pedagógus)** | 3 | fő |
| **Főiskola (Pedagógus)** | 62 | fő |
| **Kisgyermeknevelő (felsőfokú szakképesítés)** | 55 | fő |
| **Kisgyermeknevelő (középfokú szakképesítés)** | 3 | fő |
| **Kisgyermeknevelő (szakiskolát végzett)** | 1 | fő |
| **Összesen:** | **124** | **fő** |

**Bölcsődei dajkák**

3. táblázat Bölcsődei dajkák besorolása (2024.december)

|  |  |
| --- | --- |
| **Besorolási kategória** | **Fő** |
| A | 5 |
| B | 11 |
| C | 5 |
| D |  10 |
| **Összesen:** | **31** |

Bölcsődéinkben 2020. szeptembere óta egy fő konduktor, illetve 2021. szeptembere óta egy fő gyógypedagógus teljes állásban segíti a szakmai munkát. A beszoktatás időszakában megismerik a családokat, az adaptációs időszakban támogatást, információt nyújtanak a szülőknek. A konduktor bölcsődéinkben játékos tornát tart a csoportok számára, melynek során szűri az eltérő fejlődésmenetet mutató kisgyermekeket. A gyógypedagógus a csoportokat járva játszik a gyerekekkel, nyomon követi a fejlődésüket. Amennyiben egy gyermeknél késést, elakadást, megtorpanást észlel, a családdal szoros együttműködésben, a kisgyermeknevelők bevonásával, a kompetencia határok betartásával megkezdi a gyermek felmérését, fejlesztését. Szükség esetén javaslatot tesznek egyéb szakember bevonására.

Hét fő munkatárs látja el az ügyviteli feladatokat, a *gazdasági hivatalban dolgozik 6 fő, 1 fő adminisztrátor az EBI központjában* végzi az adminisztrációs teendőket. Ezen kívül 7 fő udvari munkás és 3 fő szakmunkás segíti a bölcsődék környezetének és állagának megóvását. *Az élelmezési csoportban* 1 fő élelemezésvezető és 1 fő dietetikus szervezi és felügyeli a főző és tálalókonyhák működését, ellenőrzi és szervezi az alapanyagok beszerzését, tárolását, gondoskodik a ***37/2014.*** (IV. 30.) EMMI rendelet a közétkeztetésre vonatkozó szabályainak betartásáról, az egészséges és korszerű táplálkozás biztosításáról. Az élelmiszerszállítást és az egyéb anyagok beszerzését 3 fő gépkocsivezető végzi.

Intézményünk Bokréta Bölcsődéjében központi mosoda és varroda működik, amely az intézmény textiliáinak tisztítása mellett bérmosást is végez. A gyermekek gondozásához szükséges textíliák nagy részét a megfelelő méteráruból itt varrják, mint a gyermekek által használt ágyneműk, asztalterítők, előkék, pelenkák stb.

**Munkakör megoszlása telephelyenként**

4. táblázat Az intézmény dolgozóinak megoszlása munkakörönként (2024.december)

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Bölcsőde** | **Fő** | **Intézményvezető** **és helyettes** | **Szaktanácsadó,****Konduktor, Gyógypedagógus** | **Bölcsődevezető** **és helyettese** | **Kisgyermeknevelő** | **Bölcsődei dajka** | **Szakács** |  **Konyhai** **kisegítő** | **Gazdasági vezető** **és helyettese** | **Ügyviteli****dolgozó** | **Élelmezés** | **Szakmunkás** | **Gépkocsivezető** | **Udvari karbantartó** | **Mosoda**  |
| **KUCKÓ** | **12** |  |  | 1 | 7 | 3 |  | 1 |  |  |  |  |  |  |  |
| **CSICSERGŐ** | **15** |  |  | 1 | 10 | 2 |  | 1 |  |  |  |  |  | 1 |  |
| **CSODAORSZÁG** | **28** |  |  | 2 | 16 | 5 | 2 | 2 |  |  |  |  |  | 1 |  |
| **BOKRÉTA** | **27** |  |  | 2 | 13 | 4 | 2 | 3 |  |  |  | 1 |  |  | 2 |
| **NAPRAFORGÓ** | **30** | 2 | 3 | 2 | 13 | 4 | 2 | 2 |  | 1 |  |  |  | 1 |  |
| **MESEHÁZ** | **24** |  |  | 2 | 15 | 4 |  | 2 |  |  |  |  |  | 1 |  |
| **SZÁZSZORSZÉP** | **27** |  |  | 2 | 17 | 5 |  | 2 |  |  |  |  |  | 1 |  |
| **VÁROSLIGETI** | **13** |  |  | 1 | 8 | 2 |  | 1 |  |  |  |  |  | 1 |  |
| **SZEDRESKERT** | **11** |  |  | 1 | 6 | 2 |  | 1 |  |  |  |  |  | 1 |  |
| **GAZDASÁGI HIVATAL** | **15** |  |  |  |  |  |  |  | 2 | 5 | 2 | 3 | 3 |  |  |
| **Összesen:** | **202** | **2** | **3** | **14** | **105** | **31** | **6** | **15** | **2** | **6** | **2** | **4** | **3** | **7** | **2** |

#  Az intézmény tárgyi feltételei

*A bölcsődék helyiségei:*

* Főzőkonyha/ tálalókonyha és az ahhoz kapcsolódó helyiségek
* Edénytároló
* Vegyi áruraktár
* Mosó-és vasaló helyiség
* Mosoda (Bokréta Bölcsőde)
* Dolgozói öltöző
* Felnőtt mosdó zuhanyzóval
* Akadálymentes mosdó
* Takarítószer raktár
* Só-szoba (Csicsergő, Százszorszép, Meseház, Csodaország, Kuckó, Városligeti Bölcsőde)
* Felnőtt mosdó
* Dolgozói étkező
* Irodák
* Előadóterem (Napraforgó, Csicsergő Bölcsőde)
* Könyvtár (Napraforgó Bölcsőde)
* Csoportszobák
* Gyermekfürdők
* Gyermeköltözők
* Levegőztető terasz
* Baba-mama szoba
* Játéktároló helyiség
* Udvari játéktároló ház
* Udvari gyermek WC és mosdó
* Tornaszoba (Napraforgó, Csicsergő, Százszorszép, Meseház, Csodaország Bölcsőde, Városligeti, Szedreskert Bölcsőde)

A kisgyermeket körülvevő tárgyi környezet- bölcsődei ellátást nyújtó intézmény, szolgáltató épületét, játszóudvarát és egyéb helyiségeit -, a jogszabályi és szakmai előírások, a csoportokba járó kisgyermekek létszáma, életkora, igényei alapján úgy kell kialakítani, hogy az biztonságos legyen és a bölcsődei nevelés megvalósítását szolgálja. Intézményünk hét bölcsődéjében és két minibölcsődéjében az elmúlt évek folyamán számos felújítás, korszerűsítés folyt. Az esztétikai és a szakmai követelményeknek megfelelő környezet biztosítja a gyermekek minőségi ellátását, valamint olyan munkahelyi milliőt biztosít a munkavállalóknak, amelyek támogatják a kellemes légkört, a motivált, magas színvonalú szakmai munkát.

A Szombathelyi EBI hét tagbölcsődéjében és két minibölcsődéjében 43 gyermekcsoport működik. 19 bölcsődei egységben működik 38 gyermekcsoport, három tagbölcsődében 1-1 csoport az épületek sajátos adottsága miatt különálló egységet képez, ezen kívül két mini bölcsődei csoportban folyik a nevelő-gondozó tevékenység.

# A gyermek ellátásához kapcsolódó helyiségek a bölcsődében

*Gyermeköltöző*

A gyermeköltöző (átadó) a gyermekbejárat előteréből nyílik, a fürdőszobához átlátszó üvegezett ajtóval kapcsolódik. Felszerelése a gyermekek életkorához igazodik. Megtalálhatók benne a gyermekek jelével ellátott szekrények, melyekben a ruhák kerülnek elhelyezésre, és cipőtároló. A gyermekek életkorához igazodóan a különböző csoportokban eltérő ülőalkalmasságok állnak a gyermekek rendelkezésére.

Ennek értelmében a csecsemő csoportban alacsonyabban lévő szivacsok, szőnyeg, míg nagycsoportban már kis padok is megjelennek erre a célra. A gyermek öltözőben is található pelenkázó vagy öltöztető asztal, melyet elsősorban a szülők használnak a reggeli és délutáni öltöztetések alkalmával. A szekrények úgy vannak kialakítva, hogy a balesetvédelmi előírásoknak megfeleljenek, a padok, a gyermekek magasságában elhelyezett fogasok támogatják a gyermekek önállósulási törekvéseit. A zárt szekrényekben a gyermekek ruhái egymástól elkülönítve, higiénikusan kerülnek elhelyezésre.

A gyermeköltözőkben hirdető és tájékoztató táblákon kerülnek kifüggesztésre a közérdekű adatok, mint a gyermekvédelmi felelős elérhetősége, a házirend, a szakmai program, az étlap, ezen kívül az aktuális információk, várható programok.

*Gyermekfürdő*

A fürdőszoba közvetlenül kapcsolódik mindkét gyermekszobához, így biztosítja a szobában játszó gyermekekre a rálátást. A gyermek gondozását és önállósodását segítő berendezési tárgyak és eszközök a gyermek méretéhez és fejlettségéhez igazodnak. Az előírásoknak megfelelő számban gyermekmosdó (peremmagasság: 45 cm) hideg-meleg vízzel, keverő csappal; gyermek WC-k, beépített gyermekfürdőkád, illetve zuhanytálca hideg-meleg vízzel, keverő csapteleppel, flexibilis zuhanyozóval, pólyázóasztalok; minden gyermek részére saját fésű és törülköző elhelyezésére alkalmas tartó; a gyermek teljes alakját mutató tükör a gyermek magasságában elhelyezve, fogmosópohár tartó. A fürdőszobákban a gyermekek számára álló egymástól külön álló fakkokban kerül elhelyezésre az otthonról hozott pelenka, törlőkendő és popsikrém. A fürdőszoba csempével borított, ami jól tisztítható, fertőtleníthető.

*Csoportszoba*

A bútorozást balesetmentesen, a gyermekek fejlettségét követve alakítjuk. A helyiségnek hézagmentes, mosható, fertőtleníthető és tartós melegpadló (parketta) burkolata van. Az oldalfalakat 1,30 m magas ütés- és kopásálló, mosható és fertőtleníthető burkolat védi. A gyermekszobákban a világítás közvetett (káprázásmentes) formában került kialakításra (fényerősség min. 400 Lux); a szobák falai világosak, meleg színűek, a mennyezet fehér, a bútorzat fénytelen felületű. A játékeszközök a gyermekek szemmagasságában nyitott polcokon kerültek elhelyezésre, mennyisége az adott csoport létszámának megfelelő, a kiválasztásánál a szakemberek minden esetben figyelembe veszik a gyermekek életkorát, és fejlettségét.

*Levegőztető terasz*

Bölcsődében a játszóudvarnak kapcsolódnia kell a csoportszobából közvetlenül megközelíthető teraszhoz. Esős, szeles időben védett helyen tudnak levegőzni a gyermekek.

*Játszóudvar*

A ***játszóudvar*** funkciója a gyermekek szabad levegőn történő játékához szükséges mozgástér biztosítására szolgál. A játszóudvarokon burkolt és füvesített felületek kerültek kialakításra, árnyékolt homokozók, telepített és mobiljátékok támogatják a szabad, örömteli mozgás lehetőségét. A telepített játszószerek füvesített területen, illetve gumitéglával burkolt területen kerültek elhelyezésre. /1 m esési magasság felett, az esési területen az MSZ EN 1177 vonatkozó szabvány szerint, ütéscsillapító talajt kell kialakítani (gumitégla, homok, füves terület, laza faforgács) ./ A játszóudvarok árnyékolását gyorsan fejlődő, nagy lombozatú, kevésbé igényes fák biztosítják. Az örökzöld és lombhullató növények 30-70 %-os megoszlásúak.

***Játékkészlet***

Az egyes gyermekcsoportok játékkészleteinek összeválogatásakor egészségügyi és pedagógiai szempontokat veszünk figyelembe.

*Egészségügyi szempontok:*

• Könnyen tisztítható, fertőtleníthető legyen,

• Balesetet ne okozzon – ne legyen törött, ne legyen könnyen törhető, ne essen szét darabjaira, éles sarkai ne legyenek, ne lógjon hosszú zsinóron, ne legyen túl nehéz,

• Csecsemő és tipegő korban ne legyen olyan kisméretű, hogy orrba, fülbe, garatba kerülhessen!

*Pedagógiai szempontok:*

• Minden tevékenységformához legyenek megfelelő játékszerek (manipuláció, konstruálás, utánzó-, szerepjáték, mozgásfejlesztő játék..., stb.),

• A játék színe, nagysága, formája keltse fel és tartsa ébren a gyermek érdeklődését,

• Több fajta tevékenységre lehessen felhasználni,

• Legyenek más nemzetek szokásait tükröző játékok,

• Játékválasztásnál legyen szempont a nemek közötti egyenlőség elvének betartása (a kislányoknak is legyen autó, a fiúknak is baba).

*Kivitelezés:*

 • Igényes legyen,

 • A fokozott használatra számítva készüljön.

*Elhelyezése:*

• Nyitott játékpolcon,

• Tárolóedényekben (vödrökben, kosarakban),

 • Kisgyermeknevelő által elérhető polcon (felügyeletet igénylő játékok).

Alapjátékok (minden csoportban biztosítani kell):

• játszókendők,

• babák,

• labdák,

• képeskönyvek,

• mozgásfejlesztők.

*Csecsemőkorú gyermekek játékai*

 A játékoknak mérete, súlya, alakja olyan, hogy ha a csecsemő rájuk fekszik, vagy magára ejti őket, ez ne legyen számára fájdalmas vagy ijesztő, kellemetlen. A csecsemők részére válogatott játékoknak nincs olyan része, amit a gyermek lenyelhet. Nem adunk szőrmeállatok, hajas babák, mert a mindent a szájába vevő csecsemő számára rendkívül veszélyesek a torkára tapadó, esetleg a légutakba kerülő szőrszálak. Mennyiségét tekintve – kivéve a nagyméretű játékokat – minden gyermeknek jut azonos típusú játék (baba, mackó, könyv).

 *Csecsemő részére jól megmarkolható, rázható játékok:*

* játszókendők,
* frottír labdák,
* csörgők,
* rágókák.

Változatos felületű textil figurák: babák, macik, nyuszik stb.

 *Csecsemőknek is adhatók:*

 • építőjátékok egyes elemei, amelyek önmagukban is alkalmasak a manipulációra,

 • karikák,

 • Montessori torony korongjai,

 • hordó- és kockasorok,

 • homokozóformák.

 *Üreges játékok:*

 • vödrök,

 • tálak,

 • kosarak,

 • könyvek: egy ábrás, textil, műanyag, keménylapú.

 • nagyméretű eszközök: labdák, mászópárnák, úszógumik, autó, labda.

*Tipegő korú gyermekek játékai*

A nagyméretű játékok kivételével minden gyermeknek jut azonos típusú játék (baba, mackó, könyv, autó, labda). A gyűjtögető-soralkotó játék korszakában az arra alkalmas játékféleségből a csoportlétszám 3-4-szerese áll rendelkezésre.

Konstruáló játékok: DUPLO LEGO, fa építőkocka, Montessorik, baby logik, pohársorok, hordósorok, formakirakók, nagyméretű gyöngyök.

Nagymozgásos játékok: hordár kocsik, autók, dömperek, motorok, triciklik, mászóka, alagút, baby csúszda, labdák.

Húzogatható, tologatható eszközök: vonatok, autók.

Üreges játékok: kosarak, szatyrok, vödrök, tálak, talicskák.

Homokozó játékok: vödrök, lapátok, homokozó formák, sziták.

Babák, macik, állatfigurák (plüss, frottír).

Használati eszközök: lábasok, tányérok, poharak, sziták, szűrők.

Könyvek: elsősorban keménylapú lapozó és leporelló.

Alkotó játék eszközei: zsírkréta, ceruza, filctoll, gyurma (só-liszt, főzött), stb; Ezeket felhasználás után állandóan pótoljuk.

*Nagycsoportos gyermekek játékai*

A tipegőcsoport eszközeit biztosítjuk az alábbi játéktípusokkal kiegészítve:

A szerepjáték kellékei: szerszámok, főzőedények, gyúrótábla, vágódeszka, babaruhák, takarók, seprű, lapát, orvosi táska, telefon, kisebb méretű felnőttruhák, sapkák, kendők, táskák, cipők, fodrászkellékek. Úgy helyezzük el, rendszerezve, hogy felhívó jellegük érvényesüljön, pl. ruhákat, kötényeket akasztóra stb.

Babák: karakterbabák, etnikai különbségeket hangsúlyozó babafajták, bábok.

Kisméretű gyöngyök, fűzős játékok.

Alkotó játék eszközei: zsírkréta, ceruza, filctoll, festék, gyurma (só-liszt, főzött), olló, különböző minőségű papírok, ragasztó, falevél, gesztenye, iskolatábla, kréta stb. Ezeket állandóan pótolni kell.

Könyvek: elsősorban lapozható mese- és képeskönyvek.

Zenei hangot adó eszközök, ritmus hangszerek. ([[5]](#endnote-5))

# A bölcsődei nevelés

A Bölcsődei nevelés-gondozás Országos Alapprogramja (a továbbiakban: Alapprogram) tartalmazza a bölcsődei nevelés célját és feladatait. Az Alapprogram összhangban van Magyarország Alaptörvényével, valamint a három év alatti korosztályra vonatkozó jogszabályokban foglaltakkal. Keretet ad a bölcsődékben folyó szakmai munkának Magyarország összes bölcsődéjére és mini bölcsődéjére, munkahelyi bölcsődéire és családi bölcsődéire vonatkozóan, azok sajátosságainak figyelembevételével.

***A bölcsődei nevelés célja,*** hogy a kisgyermekek elsajátítsák azokat a készségeket, képességeket, amelyek segítik őket abban, hogy hatékonyan és kiegyensúlyozottan viselkedjenek saját kulturális környezetükben, sikeresen alkalmazkodjanak annak változásaihoz. A bölcsődei nevelés mindezt olyan szemlélettel és módszerekkel teszi, amelyek segítik a családi nevelés elsődlegességének tiszteletét. A bölcsődei nevelés további célja, hogy a koragyermekkori intervenció szemléletének széles körű értelmezésével összhangban minden kisgyermekre és családjára kiterjedő prevenciós tevékenységet folytasson. A bölcsődei ellátást nyújtó intézmény, szolgáltató családbarát intézményként, szolgáltatásként hozzájárul a családok életminőségének javításához, a szülők munkavállalási esélyeinek növeléséhez.

A bölcsődei nevelés középpontjába a kisgyermeket nevelő család áll. A családra, mint komplex rendszerre tekint, melynek értelmében nemcsak a kisgyermek nevelését, hanem az egész család támogatását célozza meg.

Intézményünk bölcsődéi és mini bölcsődéi helyi szakmai programot készítenek, amelyek az Alapprogrammal összhangban az intézmény tárgyi és személyi adottságait figyelembe véve, ezeket hasznosítva teszik egyedivé a bölcsődében zajló nevelő-gondozó tevékenységet. ([[6]](#endnote-6))

 **ALAPFELADATOK, CÉLOK**

A bölcsődei nevelés alapfeladatait az Országos Alapprogramban foglaltak szerint érvényesítjük a gyakorlatban.

# Konkrét célkitűzéseink

* A családban nevelkedő kisgyermek számára a családi nevelést segítve, a család erősségeire építve, a gyermek fizikai- és érzelmi biztonságának és jóllétének megteremtése.
* A megváltozott környezeti és társadalmi körülmények között a testi és mentális egészség megőrzése az ellátottak, és a munkavállalók tekintetében is.
* Magas szintű nevelői tevékenység végzése mely hozzájárul az optimális személyiségfejlődéshez úgy, hogy minden gyermek egyéniség maradjon a csoportban.
* Jól szervezett, folyamatos, rugalmas napirend kialakítása a gyermek igényeihez igazodva.
* Elősegíteni a gyermek harmonikus fejlődését feltétel nélküli szeretettel és elfogadással.
* Tapasztalatszerzési és választási lehetőségek biztosításával erősíteni a gyermeki kompetenciakésztetés és a gyermeki identitás alakulását. Pozitív viselkedésmintákat nyújtani.
* A hátrányos helyzetű, a szegény és a periférián élő családok gyermekei esetében a hátrányoknak és következményeiknek enyhítésére törekvés, szükség esetén más intézményekkel, szervezetekkel, szakemberekkel együttműködve.
* Az intézményben dolgozó konduktor és gyógypedagógus segítségével a fejlődésbeli lemaradások mielőbbi feltárása, hatékony beavatkozás a koragyermekkori intervenciós szemléletnek megfelelően. A csoportban nevelhető sajátos nevelési igényű gyermekek esetében minél fiatalabb életkortól kezdve támogatni a habilitációt és rehabilitációt.
* A néphagyományok felelevenítése az élménypedagógia módszereivel, a gyermeket a cselekvésen keresztül megismertetni a népszokásokkal, népi játékokkal, mondókákkal.
* A szocializáció biztosítása az életkor, az egyéni sajátosságok, és az eltérő fejlődési ütem figyelembevételével.
* Alapellátáson túli szolgáltatások szervezése, mint nyári testvértábor, babamuzsika, játszóház közösen a családokkal, pöttöm torna a délelőttök folyamán, konduktor irányításával heti rendszerességgel, só szoba használata a téli időszakban az idegen nyelvek (német/angol) nyelv megismertetése és megkedveltetése a 2,5 - 3 éves gyermekek körében, amennyiben szülői igény van a szolgáltatás iránt.
* A konduktor és gyógypedagógus segítségével a fejlődésbeli lemaradások észlelése, prevenciós, kora gyermekkori intervenciós tevékenység.

# A bölcsődei nevelés feladatai

A bölcsődei nevelés feladata a családban nevelkedő kisgyermekek bölcsődei nevelésének és esetlegesen kiegészítő szolgáltatásoknak biztosításával 20 hetes – 3 éves egészséges, és a 20 hetes - 6 éves sajátos nevelésű igényű gyermek testi - és pszichés szükségleteinek kielégítése, az optimális fejlődés elősegítése. A hátrányos helyzetű gyermekek esetében a hátrányok és következményeik enyhítésére törekvés. A sajátos nevelési igényű gyermekek habilitációjának és rehabilitációjának segítése a gondozás, nevelés, az egyéni és a csoportos foglalkozások keretében.

 **1. A családok támogatása, annak erősségeire építve a szülői kompetencia fejlesztése**

A bölcsőde, mint a kisgyermekes családokkal kapcsolatba kerülő első gyermekintézmény jelentős szerepet tölt be a szülői kompetencia fejlesztésében. A család erősségeinek megismerése, támogatása a pozitívumok kiemelésével valósul meg.

A családi és bölcsődei nevelés összhangja, a szülők és a kisgyermeknevelők közötti egyenrangú, konstruktív, kölcsönös bizalmon alapuló partneri kapcsolat, elengedhetetlen feltétel a kisgyermekek harmonikus fejlődéséhez. A szülő ismeri legjobban gyermekét, így közvetíteni tudja szokásait, igényeit, szükségleteit, nagymértékben segítve ezzel a kisgyermeknevelőt a gyermek ismeretén alapuló differenciált, egyéni bánásmód kialakításában. A kisgyermeknevelő, mint szakember, szaktudására, tapasztalataira építve, szülők igényeihez igazodva közvetíti a kora gyermekkori fejlődéssel, neveléssel kapcsolatos ismereteket, módszereket.

A családok és a bölcsőde kapcsolatának megalapozására már a gyermek bölcsődei felvételét megelőzően több alkalom is biztosított, ezek a bölcsőde kóstolgató, családlátogatás, nyílt napok. Lehetőséget nyújtanak a családok számára, hogy beleláthassanak az intézményben folyó szakmai munkába, a gyermekcsoportok életébe, a szakemberek képet kapnak a családok szokásairól, normarendszeréről, érzelmi légköréről. Az adaptációs időszak után is lényeges a folyamatos kapcsolattartás, amelyre a napi beszélgetések, szülőcsoportos megbeszélések, a családi programok kínálnak alternatívát.

**2. Egészségvédelem, az egészséges életmód megalapozása**

A primer szükségletek egyéni igények szerinti kielégítése a gondozási helyzetekben valósul meg. A rugalmas, kisgyermek életkorához, évszakhoz igazodó napirend biztosítja az elegendő időt a gondozási tevékenységekre, az étkezésre, a tisztálkodásra, a mozgásra, a szabad levegőn való aktív tevékenységre, a játékra és a pihenésre is.

 Az életkornak megfelelő változatos és egészséges táplálkozás, valamint az alapvető kultúrhigiénés szokások kialakítása az egészséges életmód, az egészségnevelés és a prevenció fontos pillérei.

Az intézményben három főzőkonyha és öt tálalókonyha működik. Dietetikus állítja össze a gyermekek életkorának megfelelő, változatos, mennyiségileg és minőségileg is megfelelő idényjellegű étrendet. Bölcsődéinkben szükség szerint biztosítunk a gyermekek számára megfelelő diétás étkezést, korszerűen berendezett főzőkonyháinkban a higiénés követelményeknek megfelelő, korszerű konyhatechnikával készült, ízletes ételekkel, a családok számára receptek és mintaétrendek ajánlásával alapozzuk meg a gyermekek egészséges táplálkozását.

A higiénés szokások elsajátítása a prevenció fontos eszköze, ezért nagy hangsúlyt fektetünk ezek beépülésére. A reggeli érkezéskor, az étkezések előtt, a fürdőszobai tevékenységek során, valamint szükség szerinti kézmosás, az étkezések utáni szájápolás szabályainak elsajátítása, az időjárásnak megfelelő, szabad mozgást támogató öltözködés, a nyári napsugárzás elleni védelem, a folyamatos folyadékpótlás biztosítása mind az egészségvédelmet és egészségmegőrzést szolgálja.

A prevenciós feladatok megvalósításában intézményünkben speciális szakemberek vesznek részt – dietetikus, konduktor, gyógypedagógus. A konduktor vezetésével hat bölcsődében szolgáltatás keretében zajlik a Pöttöm torna, a mozgásos tevékenység lehetőséget nyújt a nagymozgások fejlesztésére, a fejlődésbeli lemaradások mielőbbi észlelésére. A tornaszobák bordásfallal, padokkal és más változatos mozgások végzésére alkalmas eszközökkel vannak felszerelve. Preventív szerepet tölt be a hat bölcsődében megtalálható Só-szoba, amely a felsőlégúti megbetegedések megelőzését célozza meg, Szükség esetén pszichológus, mentálhigiénés szakember is bevonható, kapcsolatban állunk a Vas Megyei Pedagógiai Szakszolgálattal.

**3. Az érzelmi és társas kompetenciák fejlesztése**

A feladat megvalósításának alapja az érzelmi biztonságot nyújtó nevelői magatartás. Ez magában foglalja, a szakember érzelmi elérhetőségét és hitelességét, az érzelmek kifejezésére való ösztönzést, a pozitív és bíztató üzenetek rendszeres közvetítését, a világos elvárások és határok megfogalmazását. A kisgyermek bölcsődébe kerülése több lehetőséget teremt a társas kapcsolatok megtapasztalására. Az együttlét helyzetei az én érvényesítés, tolerancia, empátia gyakorlásának színterei. Ezek felismerése és támogatása hozzájárul az érzelmi és társas kompetenciák fejlesztéséhez.

A gondozás intim helyzetei alkalmasak a kisgyermeknevelő és a gyermek közti bizalomteljes kapcsolat megteremtésére, a játék helyzeteiben az ölbéli játékok, mondókák hangulatának közös élménye elősegíti a gyermekek érzelmi biztonságának kialakulását a bölcsődei környezetben.

Az együttélés szabályainak elfogadtatására, a mások iránti nyitottság megőrzésére is törekedni kell. A közös tevékenységek során a gyermekek elsajátítják a társas együttélés szabályait, megtapasztalják azt, hogy alkotásait megbecsüljük, ők is vigyáznak saját és társaik műveire, rajzaira, festményeire. Minden bölcsődében, minden gyermekcsoportban együtt ünnepeljük a gyermekek születésnapját, a közösen átélt jeles napok öröme segíti az empátia, és az érzelmi kompetenciák alakulását.

 A kisgyermeknevelő feladata a kisgyermekek kommunikatív képességének fejlesztése érdekében, az ingerekben gazdag nyelvi környezet biztosítása, a kommunikációs kedv felkeltése és fenntartása a bölcsődei nevelés minden helyzetében. A gondozás helyzeteiben, valamint a mondókák, a mesélés, bábozás alkalmaival a kisgyermeknevelő tiszta, nyelvileg érthető beszéde, a gyermekekre irányuló figyelme és válaszkészsége támogatja a gyermekek beszédkészségének és kommunikációs készségeinek fejlődését.

Különös figyelmet kell fordítani a sajátos nevelési igényű, a hátrányos helyzetű gyermekek társas és érzelmi kompetenciáinak fejlesztésére szükség esetén más szakemberek bevonásával is. Ezekben az esetekben lényeges a családok támogatása, szülői kompetenciáik megerősítése, a gyermekek beilleszkedésének segítése.

**4. A megismerési folyamatok fejlődésének segítése**

 A kisgyermek érdeklődésének kialakítása és erősítése, a játékos felfedezés és a cselekvéses tanulás lehetőségeinek megteremtése a kisgyermeknevelő aktív részvételével történik. A bölcsődei nevelés helyzeteiben a szakember ismeretet nyújt, segíti a tájékozódást, a tapasztalatok és élmények feldolgozását.

A környező világ számos lehetőséget nyújt arra, hogy a gyermekek észlelhessék az őket körülvevő hangokat, illatokat, színeket, formákat, természeti jelenségeket, eseményeket. A kisgyermeknevelők feladata olyan helyzetek megteremtése, amely biztosítja a sokrétű tapasztalást, és az átélt élmények feldolgozását. A különböző tevékenységek alkalmával a tevékenységbe ágyazott tapasztalatszerzési lehetőségek bővítik a gyermekek ismereteit, az „én csinálom” öröme, az önálló és közös tevékenységek támogatják szociális kompetenciájuk alakulását.

Az esztétikus, ingergazdag környezet, a természetes anyagok, a jól összeállított játékkészlet, a csoportszobák berendezése, a játszókert kialakítása hatással van a gyermekek érdeklődésének felkeltésére. A dekorációk az évszakokkal, ünnepekkel összhangban készülnek, ezzel is ismereteket közvetítenek a gyermekek felé, az ünnepek közös átélése amellett, hogy jó alkalom a hagyományok közvetítésére erősíti a társaskapcsolatok, a közösségek alakulását.

A kisgyermek igényeihez igazodó közös tevékenység során szerepet kap az élmények, viselkedési és helyzetmegoldási minták nyújtása, az önálló próbálkozás és a kreativitás támogatása. Az önálló választás és a döntési képesség kialakulását segíti a bátorító, ösztönző nevelői magatartás. (vi)

# A bölcsődei nevelés alapelvei

**A család rendszerszemléletű megközelítése**

A család rendszerszemléletű megközelítése értelmében a bölcsődei nevelésben elsődleges szempont a család működésének megismerése, megértése. A rendszerszemlélet lényege, olyan komplex látásmód alkalmazása, amely nemcsak a kisgyermeket, hanem a családot tekinti kiinduló pontnak. Nagyon lényegesnek tartjuk a tájékoztatást, a szülők megfelelő informálását.

Az online platformokon, az intézmény honlapján, hivatalos facebook oldalán a családok képet kapnak az egyes bölcsődékről, a bölcsődei ellátásról. Bölcsődéinkben a szülők már az első érdeklődés alkalmával részletes tájékoztatást kapnak bölcsődei ellátással kapcsolatos kérdéseikre. Jelentkezési lap kitöltése során a bölcsődevezető, illetve a bölcsődevezető helyettes érdeklődik a család életkörülményeiről, testvérekről, az ellátás kezdő időpontjáról, minden információt átad a lehetséges alternatívákról, igénybe vehető szolgáltatásokról, a bölcsőde házirendjéről, az esetleges kedvezményekről, térítési díjról stb.

Kiemelt fontosságú a családlátogatás, ekkor nyílik lehetőség a családok megismerésére, elmondjuk a beszoktatással kapcsolatos tudnivalókat, betekintést nyerünk a kisgyermek, napirendjébe, szokásaiba. A családlátogatáson tapasztaltakat a szülőktől kapott információkat a kisgyermeknevelők beépítik a gyermek nevelésébe-gondozásába, amely az adaptációt megkönnyíti a gyermek számára.

A bölcsődéinkbe jelentkezőket bölcsődébe kerülést megelőzően értesítjük az első szülői értekezlet időpontjáról, melyen ismételten tájékoztatást kapnak a bölcsődei ellátás rendszeréről.

A beszoktatás idején, a szülőcsoportos beszélgetések, a napi találkozások, valamint a családi rendezvényeink alkalmával is lehetőség adódik a kapcsolat ápolására.

**A koragyermekkori intervenciós szemlélet befogadása**

A koragyermekkori intervenció azt jelenti, hogy minél korábban és minél szélesebb körben, már az esetleges problémák kialakulása előtt, figyelmet kell fordítani a családok támogatására. Magába foglal minden olyan tevékenységet, amely a kisgyermek sajátos szükségleteinek támogatását szolgálja.

A bölcsőde funkcióját tekintve alkalmas színtere a koragyermekkori intervenció szemléletének befogadására, alkalmazására. Ennek értelmében a kisgyermeknevelő feladata a rizikóval terhelt családok fokozott támogatása, az estlegesen felmerülő fejlődésbeli lemaradások, megtorpanások felismerése és jelzése. A kisgyermeknevelő a családlátogatás alkalmával, a beszoktatás során minden olyan információt megismer a kisgyermekről, amely a fejlettségéről, szokásairól, napirendjéről, szükségleteiről valós képet ad. A jól felkészült, szakmai tudással, és hivatástudattal rendelkező kisgyermeknevelő érzékeli és észreveszi, valamint jelzi a családoknál felmerülő gondokat, a gyermek viselkedésében történt változást, az esetleges fejlődésbeli lemaradást.

Intézményünkben konduktor és gyógypedagógus segít a kisgyermeknevelőknek a megtorpanások, lemaradások észlelésében és értelmezésében, segíti a kapcsolat felvételt a megfelelő intézménnyel, közreműködik a fejlesztésben.

**A családi nevelés elsődlegességének tisztelete**

A bölcsőde a családi nevelés értékeit, hagyományait és szokásait tiszteletben tartva és azokat erősítve vesz részt a gyermekek nevelésében. Mindezek értelmében fontos a szülők számára lehetővé tenni a tevékeny, különböző szinteken és módokon megvalósuló bekapcsolódást a bölcsőde életébe.

A Szombathelyi EBI bölcsődéiben a különböző családi programok, városi rendezvények alkalmával a családoknak lehetősége van a részvételre, belekóstolhatnak a bölcsőde életébe a szülők, nagyszülők, testvérek is. Ezen alkalmakkor lehetőséget nyújtunk a családoknak minőségi idő eltöltésére, közös családi együttlétre, színvonalas, megújuló programokat kínálunk, és közvetítjük az intézmény által képviselt értékeket.

**A kisgyermeki személyiség tisztelete**

A kisgyermek egyedi, megismételhetetlen, mással nem helyettesíthető individuum, egyéni szükségletekkel rendelkező, fejlődő személyiség. Különleges védelem, bánásmód illeti meg. A bölcsődei nevelés a gyermeki személyiség teljes kibontakoztatására, a személyes, a szociális és a kognitív kompetenciák fejlődésének segítésére irányul az alapvető gyermeki jogok tiszteletben tartásával.

Bölcsődénkben kisgyermeknevelőink feltétel nélküli elfogadással viszonyulnak minden kisgyermekhez, elfogadják, tiszteletben tartják, és pozitívan viszonyulnak etnikai, kulturális, vallási, nyelvi, nemi, fizikai és mentális képességbeli különbözőségekhez.

A gyermekek érzelmi biztonságának megteremtése a szükségletekhez igazodó egyéni bánásmóddal történik, a gyermek fejlődését magához a gyermekhez viszonyítva értékeli és határozza meg, elfogadva az egyéni és életkori sajátosságokból adódó eltéréseket.

**A kisgyermeknevelő személyiségének meghatározó szerepe**

A bölcsődei nevelésben a korosztály életkori sajátosságaiból adódóan meghatározó a kisgyermeknevelő szerepe, aki személyiségén keresztül hat a kisgyermekre és a családra. A feladatok színvonalas megvalósítására megfelelő szakmai kompetenciával és identitással, kellő önismerettel, magas szintű társas készségekkel bíró szakember képes. A kisgyermeknevelés terén szükség van olyan szakemberekre, akik hivatástudattal, magas szintű szakmai tudással, megfelelő kommunikációs készségekkel rendelkeznek. Lényeges, hogy a kisgyermeknevelők tudatában legyenek felelősségüknek, kellő feladattudattal és önismerettel rendelkezzenek, felelősséget vállaljanak tudásuk gyarapításáért.

Lehetőséget biztosítunk kisgyermeknevelőink számára, hogy továbbképzéseken gyarapítsák tudásukat, támogatjuk a felsőfokú intézményben tanulmányokat folytató dolgozóinkat.

Terepintézményként aktívan hozzájárulunk a kisgyermeknevelői hivatás értékeinek közvetítéséhez, biztosítjuk a meglévő színvonalas képzésekhez a gyakorlati helyszíneket, ezzel is hozzájárulva, hogy a jövendő kisgyermeknevelők a gyermekek ellátásához megkapják a megfelelő alapokat.

A bölcsődés korosztály számára fontos a személyi állandóság, a biztonságot nyújtó pozitív, követendő példa, amit a kisgyermeknevelő személyesít meg.

**A biztonság és a stabilitás megteremtése**

A kisgyermek egyéni igényeitől függő adaptációs időszakra úgy tekintünk, mint a kisgyermek elveszett biztonságának újrateremtésére.

A kisgyermek személyi- és tárgyi környezetének állandósága („saját” kisgyermeknevelői-rendszer, felmenőrendszer, csoport- és helyállandóság) növeli az érzelmi biztonságot, alapul szolgál a tájékozódáshoz, a jó szokások kialakulásához.

A napirend folyamatosságából, az egyes mozzanatok egymásra épüléséből fakadó ismétlődések tájékozódási lehetőséget, stabilitást, kiszámíthatóságot eredményeznek a napi események sorában, növelik a gyermek biztonságérzetét.

A biztonság nyújtása természetszerűleg magában foglalja a fizikai és a pszichikai erőszak minden formájától való védelmet is.

**Fokozatosság megvalósítása**

A fokozatosságnak a bölcsődei nevelés minden területét érintő bármely változás esetén érvényesülnie kell. A kisgyermek új helyzetekhez való fokozatos hozzászoktatása segíti alkalmazkodását, a változások elfogadását, az új dolgok, helyzetek megismerését, a szokások kialakulását. A bölcsődei életben az első fokozatosság, ami a gyermeket érinti, maga a beszoktatás, a szülőtől való elválás. Az intézményben töltött idő növelése ezzel párhuzamban a szülővel töltött idő csökkenése segíti a biztonságérzet növelését.

**Egyéni bánásmód érvényesítése**

A kisgyermek fejlődéséhez alapvető feltétel a kisgyermeknevelő elfogadó, empatikus, hiteles nevelői magatartása. A bölcsődei nevelésben figyelembe kell venni a kisgyermek spontán érésének, egyéni fejlődésének ütemét, a pillanatnyi fizikai és pszichés állapotát, kompetenciáját, nemzetiségi/etnikai, kulturális és vallási hovatartozását. Fontos, hogy a bölcsődébe járó kisgyermekek mindegyike egyéni szükségleteihez igazodó mértékben részesüljön érzelmi biztonságot nyújtó gondoskodásban és támogatásban. Kisgyermeknevelőink a napi nevelés, gondozás során az egyéni szükségletekhez igazodnak.

A saját kisgyermeknevelő rendszer is ezt hivatott segíteni, hiszen jobban megismerik a gyermek igényeit, szükségleteit, bő tudással, információval rendelkeznek róla. Minden gyermeknek fejlődési tempója más és más, ezt szem előtt tartva nevelik-gondozzák a kisgyermeknevelők a gyermekeket.

**Gondozási helyzetek kiemelt jelentősége**

A gondozási helyzetek a kisgyermeknevelő és a kisgyermek interakciójának bensőséges, intim helyzetei. A nevelésnek és a gondozásnak elválaszthatatlan egységet kell alkotnia. A fiziológiás szükségletek kielégítése megteremti a magasabb rendű szükségletek kielégítésének feltételeit. A professzionális gondozás, hozzájárul a személyes kapcsolatok pozitív alakulásához és a nevelési feladatok megvalósulásának egyik kiemelt színtere. A gondozási helyzet lehetőséget teremt a kisgyermeknevelő és a gyermek közötti szeretetre épülő kapcsolat kiteljesedéséhez. Az optimális idő biztosítása, a megerősítés, hozzá segíti a gyermeket a gondozási feladatok önálló elvégzéséhez. Segíti az önállósodást az öltözésben, étkezésben, mosakodásban, fürdőszobai tevékenységekben egyaránt.

**A gyermeki kompetenciakésztetés támogatása**

A korai életévekben alapozódnak meg a kognitív, érzelmi és társas kompetenciák, ezért támogatásuk kiemelt jelentőséggel bír a bölcsődei nevelésben. Biztosítani kell annak a lehetőségét, hogy a kisgyermek a játékon, a gondozási helyzeteken és egyéb tevékenységeken keresztül ismeretekhez, élményekhez, tapasztalatokhoz jusson, átélhesse a spontán tanulás örömét, megerősödjön benne a világ megismerésének vágya.

Segíteni kell a kisgyermekek önálló kezdeményezéseit, kíváncsiságuk fenntartásával, pozitív visszajelzésekkel. Így teremtünk biztos alapokat az egész életen át tartó tanulás folyamatához. Bölcsődéinkben a szakmai program megvalósulása során élményekhez, tapasztalatokhoz jutnak a gyermekek. Az alkotó tevékenység rengeteg lehetőséget biztosít különböző anyagok, technikák megismerésére. Az érdekes, kíváncsiságot felkeltő napi tevékenységek során önállóan kapcsolódnak be a gyermekek, csak segíteni, támogatni, irányt mutatni, megerősíteni szükséges őket. (vi)

#  A bölcsődei nevelés megvalósításának sajátos feltételei

 *Kapcsolat a szülőkkel*

A bölcsődei nevelés a családi neveléssel együtt, azt kiegészítve szolgálja a gyermek fejlődését. A családi és a bölcsődei nevelés összhangja, a szülők és a kisgyermeknevelők közötti partneri kapcsolat kialakítása elengedhetetlen feltétele a gyermekek harmonikus fejlődésének.

A szülők és a bölcsőde folyamatosan, kölcsönösen tájékoztatják egymást a gyermek fejlődéséről; ez alapvető fontosságú a személyre szóló bölcsődei nevelés kialakításában, és a családokat számára is segítséget jelent a gyermeknevelésben.

A korrekt partneri együttműködés feltétele a kölcsönös bizalom, az őszinteség, a hitelesség, a személyes hangvételű (de nem bizalmaskodó), etikai szempontból megfelelő, az érintettek személyiségi jogait tiszteletben tartó, tapintatos, folyamatos kommunikáció, az információ megosztása.

**Kapcsolattartási formák:**

Egyéni kapcsolattartás formái: a napi információcsere a reggeli érkezéskor és hazamenetelkor, családlátogatás, egyéni beszélgetés

Csoportos kapcsolattartási formák: szülői értekezletek és szülőcsoportos beszélgetések, családi programok, nyílt napok stb.

A személyes kapcsolattartás mellett az írásos tájékoztatás is fontos szerepet tölt be a családok életében. Ilyen a családi füzet, amelyben üzenetek találhatók a bölcsődei programokról, a gyermek mindennapjairól, egyéni fejlődéséről, bölcsődei szokásairól. Minden gyermeköltözőben megtalálhatók a hirdetőtáblán az aktualitások, fontos információk. Írásos tájékoztatókkal, szórólapokkal értesítjük a családokat a várható eseményekről, programokról.

Mivel mindegyik más-más szerepet tölt be, ezért párhuzamosan alkalmazzuk őket.

1. A *családlátogatás*

A családlátogatás célja, a családdal való kapcsolatfelvétel, a kisgyermek és a szülők otthoni környezetben való megismerése. Lehetőség szerint az első családlátogatásra a beszoktatás megkezdése előtt, a kisgyermek ébrenléti idejében kerüljön sor. A családlátogatás arra is lehetőséget nyújt, hogy a szülő bővebben informálódjon a bölcsődei életről, tájékozódjon a beszoktatásról, jobban megismerje azokat a kisgyermeknevelőket, akikre gyermekét bízza. Fontos színtere a bizalmi kapcsolat megalapozásának, ami feltétele a későbbi hatékony együttműködésnek. *2. A szülőcsoportos beszélgetések*

Tematikus beszélgetéseket végzünk a csoport kisgyermeknevelőinek vezetésével a csoportba járó gyermekek szüleit foglalkoztató nevelési témáról. A problémák megosztása, egymás meghallgatása segíti a szülői kompetenciaérzés megtartását. Lehetőség van az egymástól hallott helyzetkezelési módok tovább gondolására, ezáltal a saját viselkedésrepertoár bővítésére. A kisgyermeknevelőktől kapott indirekt megerősítések jó irányba befolyásolják a szülők nevelési szokásait.

3. A *szervezett programok*

A családok igényeihez igazodó közös programok a családok segítésére, a szülői kompetencia erősítése érdekében alakulnak. A család és a bölcsőde közötti kapcsolat, az együttműködés, a szülők bizalmának elnyerése lényeges a gyermek bölcsődéhez való viszonyulásának szempontjából.

A családi programokon alkalom nyílik a kötetlen beszélgetésre, együttlétre. Az év elején feltérképezzük azokat a témákat, amelyek érdekelhetik a szülőket, és ennek, megfelelően szervezzük azokat. Pl.: előadás, beszélgetés neves szakemberrel a szülőket érdeklő témákról, étel-, könyv-, játékbemutató szaktanácsadással adott esetben vásárlási lehetőséggel egybekötve, vagy klub-jellegű családi programok ünnepekhez kapcsolódóan vagy alkalomtól függetlenül bizonyos, kiszámítható rendszerességgel (pl. adventi készülődés, gyermeknap).

Ezek a közös élmények, nagymértékben hozzájárulnak a szülői kompetencia fejlődéséhez, a családi nevelés támogatásához és a gyermek fejlődésének segítéséhez.

4. *Beszoktatás (adaptáció) – szülővel történő fokozatos beszoktatás*

A szülővel történő fokozatos beszoktatást, a családdal való együttműködést helyezzük előtérbe. Az anya vagy az apa jelenléte biztonságot ad a kisgyermeknek, és megkönnyíti az új környezethez való alkalmazkodását. A kisgyermek és a kisgyermeknevelő között fokozatosan kialakuló érzelmi kötődés segíti a gyermeket új környezetének elfogadásában, jelentősen megkönnyíti a beilleszkedést a bölcsődei közösségbe, mérsékeli az adaptáció során mutatkozó stresszreakciók súlyosságát, időbeni elhúzódását.

*5. „Saját kisgyermeknevelő” -rendszer*

A kisgyermeknevelő a bölcsődei nevelés szakembere, aki személyiségével, nevelői attitűdjével, modell a családok és a gyermekek számára.

A „saját kisgyermeknevelő” -rendszer a személyi állandóság elvén nyugszik. A csoport gyermekeinek egy része (5-6-7 gyermek) tartozik egy kisgyermeknevelőhöz. Ő kíséri figyelemmel a kisgyermek fejlődését, tartja számon az újabb fejlődési állomásokat, és vezeti az ehhez kapcsolódó szakmai dokumentációt.

A „saját kisgyermeknevelő” szoktatja be a gyermeket a bölcsődébe és a bölcsődébe járás egész időtartama alatt ő a kisgyermeknevelője (felmenőrendszer). Az ún. ölelkezési időben – az az időszak, amikor mindkét kisgyermeknevelő a csoportban van – idejét elsősorban a „saját” gyermekei gondozására, nevelésére fordítja.

A „saját kisgyermeknevelő” -rendszerben több figyelem jut minden gyermekre, számon lehet tartani a gyermekek egyéni igényeit, problémáit, szokásait, elsősorban a „saját kisgyermeknevelő” segíti át őket a bölcsődei élet során adódó nehézségeken.

*6. Gyermekcsoportok szervezése*

A gyermekek a bölcsődébe járás teljes időtartama alatt ugyanabba a gyermekcsoportba járnak. Életkor szerint homogén és vegyes csoportok egyaránt előfordulnak.

A sajátos nevelési igényű gyermekek fejlesztésének támogatása, nevelése, bölcsődei csoportban integráltan történik.

*7. Napirend*

A jól szervezett, folyamatos és rugalmas napirend a gyermekek igényeinek, szükségleteinek kielégítését, a nyugodt, folyamatos gondozás feltételeit, annak megvalósítását kívánja biztosítani, megteremtve a biztonságérzetet, a kiszámíthatóságot, az aktivitás és az önállósodás lehetőségét. A napirenden belül az egyes gyermek igényeit úgy kell kielégíteni, hogy közben a csoport életében is áttekinthető rendszer legyen, a gyermekek tájékozódhassanak a várható eseményekről, kiiktatódjon a felesleges várakozási idő. Ez egyben a csoport belső nyugalmát is biztosítja.

A folyamatos gondozáson belül az egymást követő események (tisztálkodás, étkezés, alvás) a gyermek biztonságérzetét, jó közérzetét teremtik meg – s egyben kiiktatják a felesleges várakozási időt.

A napirend függ a gyermekcsoport életkori összetételétől, fejlettségétől, szükségleteitől, de befolyásolják azt az évszakok, az időjárás, a csoportlétszám és egyéb tényezők (pl. a bölcsőde nyitása, zárása stb.) is. Kialakításánál figyelembe vesszük a személyi állandóságot (saját kisgyermeknevelő-rendszer), a tárgyi feltételeket, továbbá a jó munkaszervezést a kisegítő személyzet összehangolt munkájával, és a gyermekek otthoni életét, életritmusát lehetőség szerint. ( vi)

## A bölcsődei nevelés főbb helyzetei

##

*Tanulás*

*A teljesítményelváráshoz kötött, erőltetett ismeretgyarapításnak a bölcsődében nincs helye.*

A bölcsődei nevelés-gondozás területén a tanulás fogalmát a lehető legtágabban értelmezzük: minden olyan tapasztalat- és/vagy információszerzési folyamattanulás, amely tartós változást idéz elő a viselkedésben és/vagy a gondolkodásban.

A tanulás a gyermek korából és fejlettségéből adódó tevékenység, ill. tevékenységbe ágyazottan történik. A tanulás legfontosabb irányítója a személyes kíváncsiság, az érdeklődés.

A kisgyermekkori tanulás színterei a természetes élethelyzetek: a gondozás és a játék, a felnőttel és a társakkal való együttes tevékenység és kommunikáció. A tanulás formái: utánzás, spontán játékos tapasztalatszerzés, a kisgyermeknevelő- gyermek interakcióból származó ismeretszerzés és szokáskialakítás.

 A kisgyermeknevelő szerepe a tanulási folyamatban, olyan környezet és játéklégkör kialakítása, amely inspirálja a gyermekeket a felfedezésre.

A kisgyermeknevelő a sajátos nevelési igényű gyermekekkel való foglalkozás során alkalmazott módszereiben figyelembe veszi, hogy náluk hosszabb időt vesz igénybe a tanulási folyamat, és ebben direktebben kell részt vennie, mint az egészséges gyermekeknél. A sajátos nevelési igényű gyermekek esetében kevésbé építhet arra a belső motivációra, amely az ép gyermeknél természetesen jelentkezik a fejlődés folyamán.

A beszéd a kisgyermekkori tanulás nagyon fontos eleme. A kommunikatív képességek fejlődésének feltételei a biztonságos és támogató környezetben zajló felnőtt-gyermek és gyermek-gyermek interakciók. Figyelembe kell venni azoknak a gyermekeknek a nyelvi szükségleteit, akiknek más az anyanyelvük, mint a nemzeti nyelv.

*Gondozás*

Bensőséges interakciós helyzet kisgyermeknevelő és gyermek között, melynek elsődleges célja a gyermek testi szükségleteinek kielégítése.

A személyes és a szociális kompetencia kialakulásának egyik feltétele, hogy a gyermek csecsemőkortól kezdve aktívan vehessen részt a gondozási helyzetekben, lehetősége legyen úgy próbálkozni, hogy közben érzi a kisgyermeknevelő figyelmét, biztatását, támogató segítségét. Sikeres próbálkozásait a felnőtt megerősítéssel, dicsérettel jutalmazza (ez növeli az együttműködési kedvet), a sikertelenségért viszont nem jár elmarasztalás. Lényeges az elegendő idő biztosítása, mivel az egyes mozzanatok megtanulása hosszú gyakorlást igényel. A felnőttel való kommunikáció érzelmi töltése, a kisgyermeknevelőnek a gyermekről adott jelzései kihatnak az önelfogadásra, a személyiség egészséges alakulására.

A gondozás minősége jelentős mértékben befolyásolja a szokáskialakítást és az önállósodást.

* *Szobatisztaságra nevelés, WC használat:* A szobatisztaságra való nevelés feltétele a gyermek idegrendszeri érése, amely gyermekenként eltérő lehet. A szobatisztaság a gyermek belső késztetésén alapul, a szobatisztává válással kapcsolatos próbálkozások sikere elsősorban otthon dől el, hiszen az ezzel kapcsolatos próbálkozásokat a gyermek a hozzá közel álló személyhez kedvéért vállalja. A szülő és a kisgyermeknevelő együttműködése elősegíti a szobatisztaság alakulása. Bölcsődében, ha a gyermek nem utasítja el a WC használatát, felkínáljuk annak lehetőségét. A szobatisztaság elengedhetetlen feltétele az önálló vetkőzés és öltözés. Pozitív visszajelzésekkel, dicsérettel, biztatással, sok türelemmel elfogadó attitűddel támogatjuk a gyermekek szobatisztává válását.
* *Mosakodás:* Kultúrhigiénés szokások kialakulása során legfontosabb a kézmosás, szájápolás, fogmosás technikájának elsajátítása, bevezetése, a szokások, szabályok beépülése a kisgyermekek életében. Bölcsődében a reggeli érkezéskor a szülők kezet mosnak gyermekükkel mielőtt a csoportba mennének. WC használat, pelenkacsere után, étkezések előtt, udvari játék, tervezett tevékenység után vagy szükség szerint szappanos kézmosással tisztítják meg a gyermekek kezét. Amennyiben a gyermek igényli, a kisgyermeknevelők segítséget nyújtanak, dicsérettel, biztatással segítik a kultúrhigiénés szokások kialakítását.
* *Öltözködés:* Fő szerepe a külvilág ártalmai, az időjárás viszontagságai, a hőmérséklet ingadozása ellen védeni testünket*.*  Fontos, hogy az évszaknak, időjárásnak és az adott tevékenységnek megfelelő kényelmes, jól szellőző, a szabad mozgást nem akadályozó ruházatot viseljenek a gyermekek. Az öltözék megfelelő kiválasztása az esztétikai nevelés eszköze, de emellett fontos a kényelem és a praktikum is. Az önállóság kialakulásának elengedhetetlen feltétele, hogy könnyen fel és levehető ruhadarabok, lábbelik álljanak a rendelkezésükre. A bölcsődei nevelés, gondozás során biztosított a saját jellel, névvel ellátott szekrény, az öltözködéshez szőnyeg, kispad. A napirend kialakításánál fontos szempont, hogy elegendő idő álljon a gyermekek rendelkezésére, hogy próbálkozhassanak az önálló öltözködéssel. A kisgyermeknevelő biztat, dicsér, szükség esetén segít. A támogató attitűd, pozitív visszajelzés az önálló öltözködés elsajátításához vezet.
* *Alvás-pihenés:* Minden gyermek zavartalan fejlődésének egyik alapfeltétele, az életkorának megfelelő mennyiségű és tartalmú pihenés, alvás. A pihenés szükséglete korosztályonként és egyénenként változik. Bölcsődében biztosítjuk a gyermekek igénye szerinti alvás lehetőségét. Puha, esztétikus textíliákból készült ágyneműk, saját, jellel ellátott fektetők, csecsemők számára kiságyak biztosítják az alvás, pihenés lehetőségét. Az ágyak helye állandó, ezzel is megteremtjük a gyermekek biztonságérzetének alakulását, ellazulásának lehetőségét. Napközben a csecsemők számára a megnyugvásra alkalmas, elkülönített helyen elhelyezett kiságy, a tipegők, nagyobb gyermekek számára a puhasarkok, szivacspárnák, bújósarkok nyújtanak lehetőséget a pihenésre, ellazulásra. A kisgyermeknevelő biztosítja a nyugodt alvás feltételeit, sötétítőkkel, redőnyökkel, halk nyugtató zenével, simogatással segíti az elalvást. Az átmeneti tárgyak olyan módon kerülnek elhelyezésre, hogy a gyermek magához vehesse az alvásidőben, vagy azon kívül is, ha pihenni vágyik.

* *Levegőzés:* A szabad levegőn való tartózkodás erősíti az immunrendszert, segít a fertőzések megelőzésében, különösen a légúti megbetegedések, nátha, légcsőhurut, köhögés terén. A szabad, önfeledt mozgás, játék, vidámságot hoz a gyerekek mindennapjaiba, kipróbálhatnak olyan mozgásformákat is, amelyhez nagy térre, változatos talajra, nagymozgásos játékokra van szükség, amire a csoportszobában nincs lehetőség. Ilyenek a futóbiciklizés, motorozás, talicskázás, önfeledt szaladgálás.

A beszoktatás idején a vidám játéktevékenység segít feledtetni a szülőtől való elválás miatti szomorúságot, az új tevékenységek élményekkel ajándékozzák meg a gyermekeket. A bölcsődében az intézmény biztosítja a biztonságos, aktív játék feltételeit, a játékeszközöket, a gondosan kialakított, bölcsődés gyermekek számára megfelelő udvart, teraszokat. A kint tartózkodás időtartama függ az évszakoktól és az időjárási körülményektől. Bölcsődéinkben nagy hangsúlyt fektetünk a szülőkkel való együttműködésre, hiszen a megfelelő, jól megválasztott ruházat (esőkabát, gumicsizma, vízhatlan overál, szellős, réteges ruházat) nagy mértékben hozzájárul a gyermekek komfortérzetéhez, támogatja a szabad mozgás lehetőségét és a felfedezés örömét a különböző időjárási körülmények között.

* *Étkezés:* Intézményünk három főzőkonyhájában szakképzett szakácsok, konyhalányok, dietetikus és élelmezésvezető közreműködésével készül a minőségileg és mennyiségileg megfelelő, változatos, idényjellegű, ízletes étel. A korszerű, egészséges táplálkozás az egészséges fejlődés egyik fontos alappillére. Négyszeri étkezést, két fő és két kisétkezést, szükség esetén diétás étkezést biztosítunk ellátottjainknak. Az étkezések során a gyermekek elsajátítják a kulturált étkezési szokásokat. Az esztétikus tárgyi eszközök, az ételféleségek íze, színe és illata, valamint a kisgyermeknevelők példamutatása, kóstolása, az étel megnevezése, ösztönzőleg hat a kisgyermekek étkezésére.

*Játék*

A gyermekek legfontosabb tevékenysége, amely segít a világ megismerésében és befogadásában, elősegíti a testi, az értelmi, az érzelmi és a szociális fejlődését. A kisgyermeknevelő a játék feltételeinek (megfelelő légkör, hely, idő, eszközök) biztosításával és nevelői magatartásával támogatja az elmélyült, nyugodt játéktevékenységet, a kreativitást. A gyermek igényeitől és a helyzettől függően kezdeményez, szerepet vállal a játékban, annak tartalmát ötleteivel, javaslataival színesíti. A játék ad elsősorban lehetőséget a társas kapcsolatok fejlődésére is. A többi gyermekkel való együttlét örömforrás a kisgyermek számára, a társak viselkedése mintát nyújt, segítve a szociális képességek fejlődését.

A bölcsődében a nyugodt, elmélyült játék feltételeinek megteremtését a csoportszoba berendezésével, a tárgyi eszközök biztosításával, a környezet tudatos alakításával, és a megfelelő nevelői magatartással érjük el. A nyitott játékpolcokon a gyermekek életkorának, fejlettségének, érdeklődésének megfelelő gondosan összeválogatott, mennyiségileg és minőségileg is megfelelő játékkészlet felkelti a gyermekek érdeklődését. A természetes textúrák, színek, érdekes formák, újra hasznosított anyagok segítik a fenntarthatóság értékének beépülését, és a tapasztalásba ágyazott ismeretszerzést. Intézményünkben minden bölcsődei csoportban megtalálhatók a kisgyermeknevelők által készített játékeszközök, ezekkel színesítik a gyermekek játéktevékenységét.

*Mozgás*

Csecsemő- és kisgyermekkorban a mozgás alapvető formái alakulnak ki, fejlődnek. A mozgásigény rendkívül nagy, az egészséges gyermek örömmel gyakorolja a mozgást. Mind a szobában, mind az udvaron biztosítani kell a gyermekek számára minél nagyobb mozgásteret, mozgásfejlesztő játékokat, melyek használata során gyakorolják a gyermekek az egyes mozgásformákat, fejlődik mozgáskoordinációjuk, harmonikussá válik a mozgásuk. A játékeszközök szerepe az érdeklődés felkeltése, a mozgás, aktivitás fenntartása.

A környezet kialakításánál ügyelni kell arra, hogy a veszélyforrásokat kiküszöböljük, hogy a minimálisra csökkentsük a balesetveszélyt. Legyen egyensúly a kihívás és a megerősítés között, a csoportszobában az udvaron és a teraszon is legyen lehetőség a sokféle nagymozgásos tevékenységre.

A csoportszobákban változatos színű és anyagú játékeszközök állnak a gyermekek rendelkezésére, ezek nagy része többféle játéktevékenységre is alkalmas, támogatja a finom mozgások fejlődését. Csecsemők számára a szabad mozgást biztosító, de biztonságosan elkerített, védett szobasarkot, vagy hempergőket biztosítunk. Az alkotótevékenységek alkalmával a kisgyermeknevelő biztosítja azokat az anyagokat és eszközöket, amelyek a gyermekeket motiválják a finommotorikát fejlesztő mozgásformákra és élményt okoznak.

Az önállósági törekvések támogatása során a gondozási műveletekben való aktív részvétel a praktikus mozgások gyakorlására, finomítására ad lehetőséget.

*Mondóka, ének*

A bölcsődében sokrétű zenei élmény átélésére, tapasztalatszerzésre ad lehetőséget a környezet hangjainak megfigyelése, a kisgyermeknevelő kellemes ének- és beszédhangja, spontán dúdolgatása, ritmusos szövegmondása, a dallam és ritmushangszerek hallgatása, megszólaltatása, a közös éneklés.

Az ölbéli játékok, népi dalok, mondókák erősítik a kisgyermeknevelő és a gyermek közti kötődést, örömet okoznak, fejlesztik a gyermekek hallását, ritmusérzékét, amely a beszédfejlődés, valamint a kognitív fejlődés szempontjából is pozitív hatással bír a gyermekre.

Az ismétlés öröme, mozgással kísért dalok mondókák fejlesztő hatással vannak a figyelemre, gondolkodásra, emlékezetre.

Kodály Zoltán szerint; „*Aki zenével indul az életbe, bearanyozza minden későbbi tevékenységét, az életnek olyan kincsét kapja ezzel, amely átsegíti sok bajon. „*

Intézményünkben szeretnénk a zenén, a dalokon keresztül olyan érzelmi biztonságot nyújtani, amely később hozzájárul a gyermekek optimális személyiségfejlődéséhez, pozitív énképük alakulásához.

A kisgyermeknevelők énekükkel, hangszeres játékukkal, énekes repertoárjuk folyamatos bővítésével járulnak hozzá a csoport jó légkörének, nyugodt, derűs hangulatának biztosításához.

*Vers, mese*

A vers, mese nagy hatással van a kisgyermek érzelmi-, értelmi- (ezen belül beszéd, gondolkodás, emlékezet és képzelet) és szociális fejlődésére. A versnek elsősorban a ritmusa, a mesének pedig a tartalma hat az érzelmeken keresztül a személyiségre. A verselés, mesélés, képeskönyv-nézegetés bensőséges kommunikációs helyzet, így a kisgyermek számára alapvető érzelmi biztonság egyszerre feltétel és eredmény. A gyermek olyan tapasztalatokra, ismeretekre tesz szert, amelyeknek megszerzésére más helyzetekben nincs lehetősége. Fejlődik emberismerete, a főhőssel való azonosulás fejleszti empátiáját, gazdagodik szókincse. A mese segíti az optimista életfilozófia és az önálló véleményalkotás alakulását.

A bölcsődében a népi és az irodalmi műveknek egyaránt helye van.

A helyzetek alakítását, alakulását a gyermekek pillanatnyi érzelmi állapota és ebből fakadó igényei befolyásolják elsősorban.

Intézményünkben ünnepeljük a Magyar Népmese Napját, közvetítjük a szülők felé a mindennapos mese fontosságát könyvajánló vásár keretében. Segítünk eligazodni a könyvesboltok által kínált irodalmi alkotásokban, mi az, ami a bölcsődés korosztály számára kívánatos. Kisgyermeknevelőink évente több alkalommal mesejátékkal színesítik a gyermekek családok ünnepét. Ilyen például a Magyar Népmesék napja, Mikulás, Gyermeknap.

*Alkotó tevékenységek*

Az öröm forrása maga a tevékenység – az érzelmek feldolgozása és kifejezése, az önkifejezés, az alkotás – nem az eredmény.

A kisgyermeknevelő a feltételek biztosításával, az egyes technikák megmutatásával, a gyermek pillanatnyi igényeinek megfelelő technikai segítéssel, az alkotókedv ébren tartásával, a gyermek alkotásának elismerésével és megbecsülésével, megőrzésével segítheti az alkotó tevékenységek iránti érdeklődést és a személyiségfejlődésre gyakorolt hatások érvényesülését.

A különböző választási lehetőségek biztosítása felkelti a gyermekek érdeklődését a vizuális tevékenységek iránt, erősítik kompetencia törekvéseit. A különböző tapintású, színű anyagok, a természetes környezetünkben is megtalálható anyagok számos ismeretet közvetítenek a gyermekek számára indirekt módon. A kisgyermeknevelő szerepe az adódó lehetőségeket kihasználni, jó alkalom a környezeti nevelésre is.

Az gyermekalkotásokat megbecsüljük, a csoportszobában helyezzük el, ezáltal közvetítjük a gyermekek felé, hogy munkájuk értékes.

*Egyéb tevékenységek*

Ezek a tevékenységek valamilyen élethelyzet közös előkészítéséhez és megoldásához, az egymásról és a környezet szépségéről való gondoskodáshoz kapcsolódnak (pl. viráglocsolás, gyümölcsnap előkészítése… stb.).

Az öröm forrásai az együttesség, a közös munkálkodás és a tevékenység fontosságának, hasznosságának átélése. A gyermekek bármikor bekapcsolódhatnak, és bármikor kiléphetnek, az önkéntesség nagyon fontos, a tevékenykedés nem lehet feladat. A helyzetek lényeges tanulási lehetősége az egymásra épülő elemekből álló műveletsorhoz igazodással próbálkozás, az együttműködés és a feladatok megosztása. Az egyes tevékenységek fejlesztik az ízlést, a hétköznapi élet esztétikuma iránti igényességet, a mások felé fordulást, mások igényeinek figyelembevételét és az empátiát. (vi)

# Programok a Szombathelyi EBI-ben

A kapcsolattartás az együttműködés a családokkal elengedhetetlen feltétele a kisgyermekek személyre szóló gondozásának, nevelésének. A **családi programok** alkalmával lehetőség nyílik a kötetlen beszélgetésekre, egymás megismerésére. A szülők ízelítőt kapnak a bölcsődék hangulatából, a színes, változatos rendezvényeken aktívan és örömmel vesznek részt.

A **jeles napok** a helyi szakmai programoknak megfelelően kerülnek megrendezésre, ezek között van, amely bölcsődéként eltérő, de vannak általános és örök érvényű ünnepek, amelyeket minden bölcsődében megünneplünk. Ilyen a hagyományőrző **Farsang, a Nyuszi várás, a Mikulás, az Adventi készülődés**, de kivétel nélkül minden bölcsődében nagy esemény a **Gyermeknap** is.

A programokról a családokat tájékoztatjuk, plakátokat és szórólapokat helyezünk ki a bölcsődéinkben, ezen kívül a programajánlók felkerülnek a honlapra és az intézmény hivatalos facebook oldalára is.

**Családi programok a Szombathelyi EBI-ben**

A családi programok a bölcsődében színesítik a hétköznapokat, jó alkalmat teremtenek a környezeti nevelésre, a hagyományőrzésre, a minőségi idő eltöltésére. Ezek közül van néhány, amely minden bölcsőde programjában megjelenik, és vannak a bölcsődékre jellemző, a szakmai programokhoz illeszkedő egyedi programok. Ezek az események különböző módon valósulnak meg az egyes bölcsődékben, a ház sajátosságait, a kisgyermeknevelők, szakemberek személyiségét tükrözik.

*Az alábbi rendezvények minden bölcsődében megszervezésre kerülnek.*

**Adventi készülődés (november utolsó hete)**

A közelgő ünnepre hangolódás része, közös készülődés a gyermekekkel. A készülődés része az adventi koszorú, karácsonyfadísz, karácsonyi képeslap készítése. A várakozás ideje alatt karácsonyi dalokat, verseket elevenítünk fel, és az elkészült alkotásokat a gyermekek hazaviszik. Lehetőség van mézeskalács gyúrásra, szaggatásra, az elkészült finomságokat hazavihetik. Munka közben kakaóval, kaláccsal kedveskedünk a résztvevőknek.

**Gyermeknap (május utolsó hete)**

A bölcsődékben az év minden napján a gyermekek körül forog a világ, de különösen igaz ez Gyermeknapon. A csoportokat és az udvart ilyenkor színes szalagok, zászlók díszítik, vidám zene szól, terített asztalok és számos meglepetés, program várja a bölcsődébe járó gyerekeket,

szülőket, nagyszülőket, rokonokat.

Állandó programjaink gyermeknapon: póni lovaglás, kézműves kuckó, saját készítésű népi játékok, lufi hajtogatás, arcfestés, kisgyermeknevelők mesejátéka, palacsinta és pogácsa sütés. A felsorolt programokon kívül minden évben hívunk meg zenés, táncos előadókat, elsősorban népzene és néptánc kategóriában.

**Szociális hét (november második hete)**

A városi program a szociális intézmények összefogásával kerül megrendezésre minden évben. Szervezői feladatokat vállalunk a Szociális Héten, minden harmadik évben az EBI a főszervező. Színvonalas művészeti programokkal, szórakoztató és hasznos előadások szervezésével, családi programokkal járulunk hozzá a Hét programjainak sikeréhez.

**A bölcsődék egyéb programjai**

**Szeptember**

* *Környezetvédelmi nap/Autómentes nap/Közlekedj ÖKOsan* *nap* - Napraforgó, Kuckó, Csicsergő, Csodaország, Meseház, Bokréta Bölcsőde, Szedreskert Bölcsőde
* *A Magyar Népmesék Napja* -minden bölcsőde
* *Magyar Dal Hete/ Zenei Világnap* - Csodaország, Százszorszép Bölcsőde

**Október**

* *Szüreti Mulatság-* Napraforgó, Csicsergő, Csodaország, Százszorszép Bölcsőde
* *Állatok világnapja-* Kuckó, Csicsergő, Csodaország, Meseház, Százszorszép Bölcsőde, Szedreskert Bölcsőde

**November**

* *Márton nap-* Napraforgó, Kuckó, Csicsergő, Meseház, Bokréta Bölcsőde, Szedreskert Bölcsőde
* *Adventi készülődés* - Napraforgó, Kuckó, Csicsergő, Százszorszép, Meseház, Bölcsőde, Szedreskert Bölcsőde

**December**

* *Mikulás*- minden bölcsőde
* *Madárkarácsony-* Csicsergő Bölcsőde

**Január**

* *Komatálat hoztam -* Napraforgó Bölcsőde
* *Magyar Kultúra Napja-* Városligeti Bölcsőde
* *Vízkereszt napja-* Szedreskert Bölcsőde

**Február**

* *Farsang*-minden bölcsőde
* *Kiszézés*- Csodaország Bölcsőde
* *Vizes élőhelyek világnapja*-Csicsergő Bölcsőde
* *Gyertyaszentelő, Boldogasszony Napja*- Szedreskert Bölcsőde

**Március**

* *Víz világnapja* -Kuckó, Csicsergő, Csodaország, Meseház, Bokréta Bölcsőde, Százszorszép Bölcsőde, Szedreskert Bölcsőde
* *Tavaszi családi nap*- Városligeti Bölcsőde
* *Újrahasznosítás világnapja*-Szedreskert Bölcsőde

**Április**

* *Nyuszivárás* -minden bölcsőde
* *Föld Napja*- Csicsergő Bölcsőde, Meseház Bölcsőde, Százszorszép Bölcsőde, Szedreskert Bölcsőde
* *Szent György Napi vásár*- Százszorszép Bölcsőde
* *Magyar Költészet Napja*- Városligeti Bölcsőde
* *Méhek Hazai Napja*-Szedreskert Bölcsőde

**Május**

* *Anyák Napja***-** minden bölcsőde
* *Gyermeknap -*minden bölcsőde
* *Pünkösdölés*-Százszorszép Bölcsőde, Szedreskert Bölcsőde
* *Környezetvédelmi Világnap*- Százszorszép Bölcsőde, Szedreskert Bölcsőde
* *Madarak és fák napja*- Szedreskert Bölcsőde

**Június, Július, Augusztus**

* *Nyári testvértábor lehetősége-*szülői igény szerint

**A Szombathelyi EBI dolgozóknak szervezett programja:**

**Bölcsődék Napja**

Nevelés nélküli munkanap, melyen minden évben szakmai napot vagy csapatépítő tréninget szervezünk az intézmény szakdolgozóinak. A Kimagasló Szakmai Munkáért járó díjat, ünnepélyes megemlékezés keretében adja át az intézményvezető az erre érdemes dolgozóknak.

# Sajátos nevelési igényű gyermekek a bölcsődében

**1997.évi XXXI. tv. 42. § szerint**

(2) A bölcsőde az (1) bekezdésben foglaltakon túl végezheti a fogyatékos gyermekek nevelését és gondozását is.

A személyi és tárgyi feltételek jelenleg minden tagbölcsődében biztosítottak, A hét tagbölcsődéből öt rendelkezik tornaszobával, amely lehetőséget ad a mozgásfejlesztésre.

Fogadjuk a látás-, hallás-, mozgássérült, enyhén értelmi fogyatékos gyermekeket, valamint a szociálisan hátrányos, sajátos nevelési igényű gyermekeket, és a bölcsődébe nem járó gyermekeknek és családjaiknak közös programokat ajánlunk.

A gyermekek integrált elhelyezése a bölcsődei csoportban önmagában is fejlesztő hatással bír. A fejlődésbeli elmaradás mielőbbi észlelése, jelzése és a korai beavatkozás segíti a gyermek habilitációját.

Intézményünkben 1 fő konduktor és 1 fő gyógypedagógus teljes állásban segíti a szakmai munkát. A beszoktatás időszakában megismerik a családokat, az adaptációs időszakban támogatást, információt nyújtanak a szülőknek.

A konduktor bölcsődéinkben játékos tornát tart a csoportok számára, melynek során szűri az eltérő fejlődésmenetet mutató kisgyermekeket. Az érintett gyermekekkel a szülő beleegyezésével és jelenlétében vizsgálatot készít, felveszi az anamnézist, rögzíti a felvételi állapotot, elvégzi a LongiKid vizsgálatot. Összeállítja az egyéni fejlesztési programot, beszerzi, elkészíti a szükséges eszközöket.

Egyéni és /vagy kiscsoportos fejlesztő foglalkozásokat tart a TSMT módszer alapján, melyeket az „***Egészségügyi és pedagógiai célú habilitáció, rehabilitáció - egyéni fejlődési lap***” –on rögzít. Az óvodába készülő gyermekekkel újabb vizsgálatot végez, záró véleményt készít.

A gyógypedagógus a csoportokat járva játszik a gyerekekkel, nyomon követi a fejlődésüket. Amennyiben egy gyermeknél késést, elakadást, megtorpanást észlel, a családdal szoros együttműködésben, a kisgyermeknevelők bevonásával, a kompetencia határok betartásával megkezdi a gyermek felmérését (BKFK SEED vizsgálóeljárás segítségével), fejlesztését. Szükség esetén javaslatot tesz egyéb szakember bevonására.

A bölcsődébe járó, szakértői véleménnyel rendelkező, sajátos nevelési igényű gyermekek fejlesztését a Pedagógiai Szakszolgálat végzi. Konduktorunk és gyógypedagógusunk a szakszolgálat munkatársaival konzultálva a kötelezően előírt fejlesztéseken túl foglalkoznak az érintett gyermekekkel. Családjaiknak információt és támogatást nyújtanak az eltérő fejlődés megértésében, elfogadásában, a felmerülő problémák megoldásában.

# A sajátos nevelési igényű gyermek elhelyezési módja a bölcsődében

A sajátos nevelési igényű gyermek bölcsődei ellátás keretében való nevelése, gondozása történheta nem sajátos nevelési igényű gyermekekkel közös csoportban vagyspeciális bölcsődei csoportban. Amennyiben sérült gyermek kéri felvételét bölcsődéinkbe, csak teljes integrációs elhelyezését tudjuk biztosítani a csoportok száma, valamint a tárgyi feltételek miatt.

Abban a csoportban, ahol, egy sajátos nevelési igényű gyermeket látnak el, legfeljebb tizenegy gyermek lehet.

Amennyiben bölcsődei nevelési év közben állapítják meg a gyermek sajátos nevelési igényét, a csoportlétszám legfeljebb a bölcsődei nevelési év végéig túlléphető.

A bölcsődei ellátást nyújtó intézmény, sajátos nevelési igényű gyermek napközbeni ellátását biztosítja, együttműködik a gyermek korai fejlesztését és gondozását vagy a fejlesztő nevelését ellátó, területileg illetékes pedagógiai szakszolgálati intézménnyel.

A gyermek fejlődő személyiségét a genetikai, érési sajátosságok, az őt körülvevő környezeti hatások együttese határozza meg. Ezért fontos a családokkal együtt biztosítani a szükségleteit kielégítő, egyéni fejlődését elősegítő gondoskodást, nevelést, valamint az optimális személyi, és tárgyi környezet megteremtését a bölcsődében.

# A bölcsődei ellátás igénybevételének a módja

A bölcsődei ellátás iránti igényt a szülő bölcsődei felvételi kérelem nyomtatvány kitöltésével és benyújtásával jelezheti az intézmény felé. A felvétel feltételeit a **Felvételi Szabályzat** tartalmazza. A családok a bölcsőde honlapján, a https //: bolcsodeszombathely.hu oldalon a **Beiratkozás** menüpont alatt tájékozódhatnak a bölcsődébe felvehetők köréről és a felvétel feltételeiről, körülményeiről.

A bölcsődei iránti igényt a családok egész évben jelezhetik a bölcsőde felé. A felvételi kérelem benyújtása a választott bölcsődébe történik. A felvételről vagy a felvételi kérelem elutasításáról a bölcsőde írásban vagy emailben tájékoztatja a szülőt!

Szombathely Város bölcsődéiben az ellátás igénybevétele nincs körzetekhez kötve, bármely bölcsődébe be lehet adni a jelentkezést. A Szombathelyi EBI ezenkívül a vidékről érkező gyermekeket is képes fogadni, amennyiben a fenntartó Szombathely MJV Önkormányzata és az adott település között érvényes feladatellátási megállapodás jön létre. Ebben az esetben a szülő a felvételi kérelem mellé csatolja a lakhelye szerint illetékes önkormányzat által ellenjegyzett nyilatkozatot.

# A bölcsődei ellátást igénybe veheti

***A Gyvt. 41. §*** *(1) szerint* a gyermekek napközbeni ellátásaként az életkornak megfelelő nappali felügyeletet, gondozást, nevelést, foglalkoztatást és étkeztetést kell megszervezni azon gyermekek számára, akiknek szülei, törvényes képviselői munkavégzésük - ideértve a gyermekgondozási díj, a gyermekgondozást segítő ellátás és a gyermeknevelési támogatás folyósítása melletti munkavégzést is -, munkaerő-piaci részvételt elősegítő programban, képzésben való részvételük, nappali rendszerű iskolai oktatásban, a nappali oktatás munkarendje szerint szervezett felnőttoktatásban, felsőoktatási intézményben nappali képzésben való részvételük, betegségük vagy egyéb ok miatt napközbeni ellátásukról nem tudnak gondoskodni. A napközbeni ellátás keretében biztosított szolgáltatások időtartama lehetőleg a szülő, törvényes képviselő munkarendjéhez igazodik. Gyermekek napközbeni ellátásának igénybevételére jogosult az átmeneti gondozásban és az otthont nyújtó ellátásban részesülő gyermek is.

(2) Az (1) bekezdés szerinti egyéb ok miatt a gyermekek napközbeni ellátását különösen az olyan gyermek számára kell biztosítani,

*a)*akinek fejlődése érdekében állandó napközbeni ellátásra van szüksége,

*b)*akit egyedülálló vagy időskorú személy nevel,

*c)*akinek a szülője, törvényes képviselője szociális helyzete miatt az ellátásáról nem tud gondoskodni.

*A Gyvt. 43. §-a szerint a bölcsődei felvétel során előnyben kell részesíteni:*

* ha a gyermek szülője, más törvényes képviselője a felvételi kérelem benyújtását követő 30 napon belül igazolja, hogy munkaviszonyban vagy munkavégzésre irányuló egyéb jogviszonyban áll -
* a rendszeres gyermekvédelmi kedvezményre jogosult gyermeket,
* a három vagy több gyermeket nevelő családban élő gyermeket,
* az egyedülálló szülő által nevelt gyermeket, és
* a védelembe vett gyermeket. (ii)

# A szolgáltatásról szóló tájékoztatás

Az intézmény honlapján és hivatalos facebook oldalán lehetőség van a családok számára a szolgáltatásról, a bölcsődékről, azok kiemelt szakmai programjáról tájékozódni. A nyílt napok és bölcsődekóstolgatók alkalmával betekintést nyernek a bölcsőde mindennapjaiba. Az első személyes találkozás alkalmával a bölcsődevezető tájékoztatja a szülőket a bölcsődei ellátásról, igénybevételének módjáról, tájékoztatást kapnak a beszerzendő dokumentumokról. Teljeskörű információt kapnak az első közös szülői értekezlet alkalmával a bölcsőde házirendjéről, a családlátogatás során a beszoktatás várható folyamatát részletesen megbeszélik a gyermek kisgyermeknevelőivel.

Minden bölcsőde készített szórólapot a bölcsődei ellátásról, a helyi sajátosságokról, a honlapra feltöltött bemutatkozó videóval mutatjuk be a bölcsődéket és a bölcsődéként elérhető szolgáltatásokat.

# Alapellátáson túli szolgáltatások

**A Só-szobák**

A Só szobákat a gyermekek az őszi, téli hónapokban, az időjárás függvényében használhatják, *preventív, egészségmegőrző* jelleggel biztosítjuk. Csoportbeosztás szerint, saját kisgyermeknevelőjükkel a hidegebb napokon a légúti betegségek megelőzése céljából veszik igénybe. Énekes, mondókás játékokat játszanak, beszélgetnek és légzőgyakorlatokat végeznek. A szolgáltatás a téli és kora tavaszi hónapokban működik.

**Pöttöm torna**

Konduktor vezetésével zajló játékos foglalkozás, melyre rendelkezésre áll tornaszoba is a gyermekek korosztályának megfelelő berendezéssel. A Pöttömtorna keretében TSMT torna és Gyermekjóga foglalkozások is zajlanak. A *mozgásos preventív jellegű tevékenységre* a Csicsergő Bölcsődében, Csodaország Bölcsődében, a Meseház Bölcsődében, a Százszorszép Bölcsődében, a Napraforgó Bölcsődében és a Városligeti Bölcsődében van lehetőség.

**A szolgáltatás díja: bruttó 500,- Ft/alkalom.**

**Játszóház**

A Csicsergő Bölcsődében működő *Játszóház* a gyermekek napközbeni ellátását, gondozását, nevelését biztosítja. A játszóházi szolgáltatás elsősorban azoknak a családoknak nyújt lehetőséget, amelyek nem szeretnék igénybe venni a bölcsődei ellátást, de tartalmas programokat keresnek gyermekük számára. 1 fő szakképzett kisgyermeknevelő fogadja a gyermekeket, és segíti a gyermekek ellátását. A bölcsőde emeleti szintjén található tágas játszóházban labdamedence, fejlesztő játékok, változatos mozgásfejlesztő eszközök várják a gyermekeket és szülőket.

Szórólappal és az intézmény facebook oldalán, honlapján hirdetjük a *szülővel igénybe vehető* szolgáltatást. A *Játszóház-Betekintő* délelőttöt alkalmával ízelítőt kaphatnak a családok a játszóházban zajló programokról, tevékenységekről. tartott.

A gyermekek számára programokat tervezünk, mint: Mesevár, Mini Manó torna, Csicsergő Zenebölcsi, Ciróka maróka, Ügyes kezek.

*A játszóház hétköznapokon 8 órától 15 óráig tart nyitva.*

**A Szolgáltatás díja:**

**Óradíj: 500 Ft/ óra**

**Heti bérlet: 10.000 Ft/ hét**

**Havi bérlet: 30.000 Ft/ hónap**

**Étkezési térítési díj: 583 Ft+ Áfa/ nap**

**Babamuzsika:**

A Babamuzsika a Napraforgó Bölcsődében a Meseház és a Csodaország, Csicsergő Kuckó és Bokréta Bölcsődében működik, a szülői igények függvényében. Általában az őszi és tavaszi hónapokban van lehetőség a szolgáltatás igénybevételére.

Ezek a zenés programok nagy mértékben segítik a ritmusérzék fejlődését, a zene iránti fogékonyságot, valamint az anyanyelv elsajátítását. A *szülővel eltöltött közös, örömteli játék* erősíti a kötődést, fejleszti a gyermekek érzelmi kompetenciáit, bevezet a néphagyományok, népi játékok világába.

**A Szolgáltatás díja bruttó 500,- Ft.**

**Nyári testvértábor**

A nyári testvértábor a nyári lezárás négy hetének egyikében kerül megszervezésre a szülői igények jelzésének függvényében. Május hónapban felmérjük a tábor iránti igényeket és 18-20 fős táborokat szervezünk a bölcsődékben, ahol a bölcsődénkbe járó gyermekeket és testvéreiket fogadjuk 6 éves korig. Bőséges, változatos, színes programokkal nyújtunk maradandó élményt a gyermekeknek. A tábor programjai közül néhányat említve: óriásbuborék készítése, lufifestés, mesedélelőtt, bábkészítés, vízibombával célbadobás, papírcsónak úsztatás, akadálypálya építése, homokvárépítő verseny, kutyás bemutató…stb. Utolsó nap a gyermekek csillámtetkóval, arcfestéssel és egy apró, a kisgyermeknevelők által készített ajándékkal távoznak. A tábor nagy segítséget jelent a szülők számára gyermekük felügyeletének szervezésében a nyári lezárás idején.

**A Szolgáltatás díja: 10.000 Ft/ hét**

**Étkezési térítési díj: 583 Ft+ Áfa/ nap**

## Dokumentáció

**Bölcsődevezetői adminisztrációs feladatok**

A bölcsődék vezetői egy személyben felelősek a bölcsőde működéséért, összehangolják és irányítják, ellenőrzik a közvetlen irányításuk alá tartozó dolgozók munkáját.

 Ezen sokrétű feladatok ellátásához elengedhetetlen a vezetői adminisztráció naprakészsége.

* Térítési díj nyilvántartási lapok folyamatos kitöltése
* Térítési díjak kiszámolása és beszedése.
* Felvételi könyv vezetése
* Megállapodások készítése
* Munkaköri leírások
* Munkavállalók távollétének folyamatos jelentése, délutáni pótlékok, pihenőnapok folyamatos dokumentálása
* Szabadságok jelentése
* Kisgyermekek napi jelenléti dokumentációja
* Fertőző betegségek nyilvántartása
* HACCP program dokumentációja
* Munkaterv, beszámoló készítése
* Szakmai program felülvizsgálata és átdolgozása
* Továbbképzési terv készítése
* A gyermekek felvételével kapcsolatos dokumentáció
* Havi és negyedéves ellenőrzésének dokumentálása
* Elégedettségi vizsgálatok, felmérések készítése

Minden bölcsőde a helyi sajátosságokat és a kisgyermeknevelők egyéniségét tükröző **szakmai programot** készít, amely bölcsődénként eltérő. Az éves programokról a megvalósítandó célokról, feladatokról a bölcsődevezetők a nevelési év elején **munkatervet** készítenek.

**Kisgyermeknevelők adminisztrációs feladatai:**

Kisgyermeknevelői munka fontos részét képezi a dokumentáció, melyet többek között a gyermekek fejlődésének nyomon követése, a fejlődés mérhetősége és célzott segítése céljából vezetünk. A kisgyermeknevelők a csoportnaplót, fejlődési füzetet, családi füzetet vezetik.

A folyamatos, rendszeres, objektíven megfogalmazott és rögzített, hiteles feljegyzések segítik a kisgyermeknevelő munkáját, hátrányos helyzetű gyermek esetében a hátrányok és következményeik enyhítésére irányuló intézkedéseket, és semmiképpen nem a gyerekek minősítését szolgálják. A dokumentáció vezetésével és őrzésével a személyiségi jogokat, valamint az adatvédelmi szabályokat minden esetben betartjuk és figyelembe vesszük. A szülő, kérésére bármikor betekintést nyerhet a gyermekével kapcsolatos dokumentációba, melynek vezetéséhez írásbeli beleegyezését adta. A kisgyermeknevelő saját csoportján belül a következő dokumentációkat köteles naprakészen vezetni:

* csoportnapló,
* gyermekekről vezetett napi jelenléti kimutatás
* anamnézis készítése
* fejlődési napló, (1 éves korig havonta, 1 éves koron túl negyedévente vezetve),
* percentil tábla,
* családi füzetfüzet
* családlátogatásokról feljegyzés, (fejlődési naplóban)
* beszoktatás folyamata és annak összefoglalása (fejlődési naplóban)

*Csoportnapló:*

Tartalmazza a gyermekek adatait, a családlátogatásokat és a szülővel történő kapcsolattartás módjait, eseményeket. A napi bejegyzésekben rögzítik a kisgyermeknevelők a nap eseményeit. A kisgyermeknevelő „saját gyermekeire” vonatkozólag dokumentálja a történteket, és informálja a társkisgyermeknevelős a délelőtt, illetve délután történt eseményekről. Rendszeres vezetésével nyomon követjük a gyermekcsoport életét, a csoport dinamikájában bekövetkezett változásokat, és az egyes gyermekekről is információkat kapunk. Napi rendszerességgel vezetjük, egy nevelési évre szól.

*Fejlődési napló:*

A gyermek egyéni dokumentációja 1 éves korig havonta, egy éves kor felett 3 havonta vezeti a kisgyermeknevelő a „saját gyermekeiről”. Az anamnézist követően a rendszeresen vezetett dokumentum fejlődési területenként tartalmazza a gyermek aktuális fejlettségét, és az azokban bekövetkező változásokat. A fejlődési napló célja a hiteles, áttekinthető, a formai és szakmai követelményeknek megfelelő dokumentáció vezetése, amely pontos információt ad a gyermek fejlődéséről.

*Családi füzet:*

A kapcsolattartási módoknak írásos formája, amely vezetése a kisgyermeknevelők számára kötelező. A családi füzetben tájékoztatjuk a szülőket gyermekük fejlődéséről, a bölcsődei programokról, aktualitásokról, ügyeletről stb. Közvetve megismerhetik a bölcsőde életét, képeket, versikéket csatolunk a bejegyzésekhez. A családi füzet nagyban tükrözi a kisgyermeknevelő személyiségét és a bölcsőde hitvallását is. A szülőnek lehetősége van írásban reagálni a bejegyzésekre. A családi füzetet a szülők a bölcsődei ellátás végén megkapják.

*Minden tagbölcsődénkben minden bölcsődei csoportban a kisgyermeknevelők számára rendelkezésre áll egy-egy laptop, internet hozzáféréssel, így a dokumentáció vezetése az intézményben elektronikusan történik. A családi füzetet emailben is el tudják juttatni a kisgyermeknevelők a családok számára.*

# Együttműködés a szolgáltatáson belül és a tágabb környezettel

# Bölcsődén belüli együttműködés

A családokkal való együttműködés az alapja a magas színvonalú, a gyermek egyéni szükségleteinek és fejlettségének megfelelő nevelésnek-gondozásnak. Közvetítjük a szülők felé a bölcsőde értékeit úgy, hogy a család értékeit minden esetben figyelembe vesszük. A kölcsönös tisztelet és a nevelőhatások egységessége elősegíti a megfelelő szokások, szabályok kialakítását, a bizalomteljes kapcsolat kialakítása elengedhetetlen feltétele a sikeres nevelőmunkánknak. Az első találkozás a felvételi kérelem beadásakor, a családlátogatások alkalmával történik. A részletes, korrekt tájékoztatással elnyerjük a szülők bizalmát, amely függvénye a gyermek és kisgyermeknevelő szeretetteljes kötődésének. A napi találkozások, a szükség szerint a szülő kérésére kezdeményezett egyéni beszélgetések, a szülőcsoportos megbeszélések színterei az információcseréknek, a tájékoztatásnak, a tanácsadásnak. A családi programok alkalmat biztosítanak a kötetlen beszélgetésre, egymás megismerésére, a kölcsönös tiszteleten alapuló bizalomteljes kapcsolat kialakítására.

# Bölcsődén kívüli együttműködés

A jól működő kapcsolatrendszer hozzásegíti az intézményt a hatékony működéshez, a naprakész információ gazdasági, pénzügyi, és szakmai szempontból is feltétele a magas színvonalú munka végzésének.

* A működéssel kapcsolatban SZMJV Önkormányzatának Egészségügyi és Közszolgálati Osztályával, valamint a Közgazdasági és Adó Osztályával folyamatos a kapcsolattartás, tájékoztatás.
* Kapcsolatot tartunk a Magyar Államkincstárral.
* A bölcsődék kapcsolatot tartanak a közelben található óvodákkal, mint:
* Százszorszép Bölcsőde - Mocorgó Óvoda
* Napraforgó - Hétszínvirág Óvoda és Pipitér Óvoda
* Kuckó Bölcsőde – Donászy Magda Óvoda, Paragvári u. Általános Iskola
* Meseház Bölcsőde - Gazdag Erzsi Óvoda
* Csicsergő Bölcsőde - Pipitér Óvoda és Borostyán Környezetvédelmi és Oktató
* Bokréta Bölcsőde - Barátság utcai óvoda
* Csodaország Bölcsőde - Egyházmegyei és a Szűrcsapó utcai Óvoda
* Városligeti Bölcsőde – Szombathelyi Donászy Magda Óvoda
* Szedreskert Bölcsőde-Játéksziget Óvoda
* Kapcsolatot tartunk a Pálos Károly Szociális Szolgáltató Központ és Gyermekjóléti Szolgálatával.
* Vas Vármegyei Kormányhivatal Gyámügyi és Igazságügyi Fősztályával.
* Mesebolt Bábszínházzal.
* Magyar Bölcsődék Egyesületével.
* PTE SZESZI-Szent- Györgyi Albert Tagintézmény, Vas Megyei Szakképzési Centrum, Boldog Sarkaházi Sára Technikum számára terephelyszínt biztosítunk, óraadóként részt veszünk a csecsemő és kisgyermeknevelő képzésben.
* ELTE Savaria Egyetemi Központ Szombathely terephelyszínt biztosítunk, óraadóként részt veszünk a csecsemő és kisgyermeknevelő képzésben.
* Vas Megyei Kereskedelmi és Iparkamarával a gyakorlatok szervezése és gyakorlati oktatók képzése érdekében tartunk kapcsolatot.
* Kapcsolatot tartunk a Vas Megyei Pedagógiai Szakszolgálattal,
* Háziorvosokkal, védőnői szolgálattal.

# Képzések, továbbképzések

A Szombathelyi EBI dolgozói számára nyitott a lehetőség a szakmai fejlődésre, a megújulásra. A gyermekekkel elhivatott, naprakész tudással rendelkező kisgyermeknevelők foglalkoznak. Napjaink felgyorsult és változó világában megfelelő önismerettel, rugalmassággal rendelkező reziliens szakemberekre van szükség. Az intézmény megteremti annak a lehetőségét, hogy a dolgozók folyamatosan fejleszthessék tudásukat, továbbtanulhassanak. A kisgyermeknevelők teljes személyiségükkel vesznek részt a nevelő tevékenységben, ezért a folyamatos tudás gyarapítás, a mentális egészség megőrzése lényeges gyermekek professzionális nevelése-gondozása és a kisgyermeknevelők személyiségfejlődésének szempontjából is. Az intézmény támogatja a diplomás képzésben résztvevő kisgyermeknevelőket, az elmúlt években és jelenleg is több kisgyermeknevelő vesz részt BA képzésben.

Nem csak a felsőfokú tanulmányokat támogatását tartja az intézmény szívügyének, hanem maga is igyekszik **helyi, bölcsődén belüli képzéseket, továbbképzéseket** szervezni. Ehhez hozzájárulnak a Kormány által biztosított uniós pályázati lehetőségek is, amelyek esélyt adnak a magasabb színvonalú, uniós elvárásoknak is megfelelő továbbképzések megszervezéséhez.

**Pontszerző továbbképzések:**

A továbbképzések szervezése 2021. január 1-től az újonnan alakult Slachta Margit Nemzeti Szociálpolitikai Intézethez tartozik.

Az egyes szociális tárgyú miniszteri rendeletek módosításáról szóló 7/2018. (II. 5.) EMMI rendelet értelmében a továbbképzési időszak tartama ***négy év. 2023. január 1-én a továbbképzési időszak egységesen újra indult.*** Amennyiben a továbbképzési kötelezettség a továbbképzési időszak vége előtt teljesül, az új továbbképzési időszak csak az előírt továbbképzési időszak letelte után indul.  Továbbképzésre kötelezettnek a továbbképzési kötelezettsége teljesítéséhez három területen szükséges pontokat szerezni .

*Az alábbi táblázatban látható, hogy milyen arányban kell a továbbképzéseket teljesíteni:*

5. táblázat Továbbképzési kötelezettség területenként és megszerzendő pontok tekintetében

|  |  |  |  |
| --- | --- | --- | --- |
| **Középfokú végzettséggel** | **60 pont** | **Diplomás végzettséggel**  | **80 pont**  |
| Kötelező | 12 pont (min. 20%) | Kötelező | 16 pont (min. 20%) |
| Munkakörhöz kötött | 24 pont (min. 40%) | Munkakörhöz kötött | 32 pont (min. 40%) |
| Szabadon választott  | 24 pont (max. 40%) | Szabadon választott | 32 pont (max. 40%) |

***Vezetők továbbképzése:***

A magasabb vezetőknek és vezetőknek vezetőképzésen kell *kétévente* részt venni.A 25/ 2015. EMMI rendelet 6. §-a értelmében a vezető az alap, illetve a mester vezetőképzés keretében

a)a vezetői megbízás kezdetétől számított egy éven belül alapozó képzés teljesítésére, továbbá

b)az alapozó képzés teljesítésének időpontjától számított két éven belül, majd ezt követően kétévenként megújító képzés teljesítésére köteles. A magasabb vezetők mesterképzésre kötelezettek.

A 25/2015. EMMI rendelet 20. §-a értelmében, akinek a vezetőképzésben való részvételi kötelezettsége 2021. január 1-jét megelőzően keletkezett, annak az első képzési időszaka, amely során az alapozó képzést teljesítenie kell, - a 6. § a) pontjában foglaltaktól eltérően - 2022. december 31-éig tart.

 Aki az alapozó képzést 2019. évben teljesítette, annak az első megújító képzést - a 6. § b) pontjában foglaltaktól eltérően - 2022. december 31-éig kell teljesítenie. ([[7]](#endnote-7))

A 9/2000. (VIII. 4.) SZCSM rendelet 5. § értelmében azon vezetők, akik kötelezettsége a szociális szakvizsga megléte okán változott a hatósági vezetőképzés területén 2020. március 21-től, (a szociális szakvizsgával rendelkező vezetők nem vezetőképzésre, hanem szakmai továbbképzésre kötelezettek), a továbbképzési kötelezettségüket is teljesítették a megszerzett vezetőképzés alapozó tanúsítvánnyal.

Minden tagbölcsőde rendelkezik továbbképzési tervvel, melyen nyomon követhető, ki az a dolgozó, akinek szüksége van továbbképzési pontokra, illetve kinek telik le az adott évben, vagy a közeljövőben a továbbképzési időszaka.

Intézményünkben nagy hangsúlyt fektetünk a képzések ütemezésére, hogy minden dolgozó tudja teljesíteni kötelezettségét, és megoldani az ezzel kapcsolatos helyettesítéseket.

Gyakornoki rendszer működtetése, mentorok feladatai, minősítő vizsgák

*2016. január 1-től kiterjesztésre került a bölcsődei területen* dolgozó diplomával rendelkező szakképzett kisgyermeknevelőkre is *a pedagógus életpályamodell*.

A gyakornoki rendszer működtetése az intézményben a Gyakornoki Szabályzat alapján történik, melyben a gyakornoki idő megállapításának feltételei, a gyakornokok és mentoraik feladatainak meghatározása, minősítő vizsgával kapcsolatos előírások, szükséges dokumentumok teszik lehetővé a tervszerű, átgondolt gyakornoki program működtetését.

*A 2011. CXC. a nemzeti köznevelésről című törvény 64§ (2) bekezdése alapján:*

(…) pedagógus-munkakörben foglalkoztatottakra a közalkalmazottak jogállásáról szóló törvény gyakornokra és gyakornoki időre, továbbá az előmeneteli és illetményrendszerre, minősítésre vonatkozó rendelkezései nem alkalmazhatóak.

Különbséget kell tenni tehát a közalkalmazottak jogállásáról szóló törvény szerint feladatot ellátó középfokú és felsőfokú OKJ képesítéssel rendelkező kisgyermeknevelő gyakornoki idejének tervezése, valamint a főiskola végzettséggel rendelkező pedagógus munkakörben foglalkoztatott gyakornoki rendszerének működtetése között.

 A gyakornokok mentorálása kiemelt feladataink közé tartozik, a portfóliók véleményezése, a minősítési eljárásban résztvevők segítése, munkájának támogató értékelése folyamatosan történik.

# Terepintézményi feladatok

Az Intézményünk terepintézményi funkciókat is ellát, ezzel biztosítva a középiskolás tanulók és a felsőoktatási intézményben tanuló hallgatók gyakorlati helyszínét. A fogadó bölcsődékben **tereptanárok** járulnak hozzá, hogy a tanulók, hallgatók megfelelő szakmai képzésben, gyakorlatban részesüljenek

Terepintézményként együttműködünk PTE Szociális és Egészségügyi Szakgimnázium és Szakközépiskola Szent Györgyi Albert Tagintézményével (továbbiakban PTE-SZESZI), és Boldog Salkaházi Sára Technikum és Kollégiummal a kisgyermekgondozó, -nevelő képzésekben.

A duális képzés keretében a terepintézményi feladatok különösen fontosak, hiszen a hallgatók itt sajátítják el a kisgyermeknevelés gyakorlati fogásait.

A gyakorlati tapasztalatok során a hallgatók megtanulják, hogyan építsenek ki bizalmi kapcsolatot a gyerekekkel, és hogyan kezeljék a különböző nevelési helyzeteket. A duális képzés előnye, hogy a hallgatók az elméleti tudásukat azonnal alkalmazhatják a gyakorlatban, így mélyebb megértést és nagyobb magabiztosságot szereznek a pályán.

**Az ELTE BA képzésének indulása**

A szombathelyi ELTE-SEK BA képzést indított ebben a tanévben kisgyermeknevelői szakon, melyre számos munkatársunk is jelentkezett.

A képzés a kisgyermeknevelés területén magas szintű elméleti és gyakorlati tudást kínál a hallgatóknak. Célja, hogy olyan szakembereket képezzen, akik nemcsak a gyermekek gondozásában és nevelésében, hanem a szociális készségek fejlesztésében, valamint a családok támogatásában is szerepet tudnak vállalni.

**Terepintézmények:**

Napraforgó Bölcsőde -Szombathely, Bem József u. 33.

Százszorszép Bölcsőde- Szombathely, Váci Mihály u. 5.

Csodaország Bölcsőde – Szombathely, Szűrcsapó u. 43./A

Bokréta Bölcsőde- Szombathely, Barátság u.22.

# Módszertani feladatok

**A Magyar Bölcsődék Egyesülete**, mint bölcsődei módszertani szervezet az országban 8 bázisintézményt jelölt ki, köztük a Szombathelyi Egyesített Bölcsődei Intézményt is.

*Bázisintézményi feladatok:*

* a fővárosi és megyei kormányhivatalok kirendelése alapján szakértőként vagy szakértő bevonásával részvétel a hatósági ellenőrzésekben,
* szükség szerint szakmai műhelyek szervezése a területen dolgozók számára,
* regionális értekezletek szervezése és lebonyolítása évente két alkalommal,
* szakmai tapasztalatcserék szervezése a Nyugat-dunántúli régió bölcsődéinek számára,
* szakmai segítségnyújtás személyesen, online formában, vagy telefonon
* szakmai programok véleményezése.

# Családbarát munkahely, családbarát szolgáltatóhely

A Családbarát Magyarország Központ a családok megerősítését, a magyar társadalom családbarát szemléletének elmélyítését ösztönző nonprofit közhasznú gazdasági társaság.

A Családbarát Hely tanúsító védjegy által a munkaerőpiaci szereplőkkel szövetségre lépve képviseli a családbarát értékeket.

A programba jelentkező **munkahelyeket** a családbarát szempontok **szervezeten belüli**, míg a **szolgáltató helyeket** a családbarát szempontok **szervezeten kívüli** megvalósulása szerint minősítik. Egy szervezet mindkét kategóriában, munkahelyként és szolgáltató helyként is jelentkezhet.

Intézményünk rendszeresen pályáz a Családbarát védjegy elnyerésére. Utoljára 2023. őszén jelentkeztünk minősítésre, amelyet a Családbarát Magyarország Központ munkatársa által végzett auditok után ismét elnyertünk, minden tagbölcsőde mint szolgáltatóhely és az intézmény, mint munkahely tekintetében.

**2023. novembertőla megújult védjegyeket** használjuk, és továbbra is szolgáljuk családbarát intézkedéseinkkel a családokat, emellett támogatjuk a dolgozókat, hogy feladataikat hatékonyan tudják ellátni, és egyensúlyt alakítsanak ki a munka és a magánélet tekintetében.

Nagyon lényegesnek tartjuk, hogy munkavállalóink motiváltak és elkötelezettek legyenek.

A CSBO munkatársaival folyamatos a kapcsolattartás, telefonon és emailben is tájékozódunk az alternatívákról.

Szolgáltatóként célunk olyan támogatási lehetőségek kidolgozása, amelyek a családok érdekeit szolgálják, emellett gazdagítják a nevelő-gondozó tevékenységet.

*A családbarát intézkedések az intézmény Esélyegyenlőségi Tervében és a Nemek Szerinti Esélyegyenlőségi Tervében is rögzítésre kerülnek.*

# Táblázatjegyzék

[1. táblázat Szakmai tevékenységet ellátók munkakör szerinti megoszlása (2023. április) 19](#_Toc127353725)

[2. táblázat Szakdolgozók (intézményvezető, helyettes, bölcsődevezetők, helyettesek, szaktanácsadó, konduktor, gyógypedagógus kisgyermeknevelők) iskolai végzettsége (2023. április) 19](#_Toc127353726)

[3. táblázat Bölcsődei dajkák besorolása (2023. április) 20](#_Toc127353727)

[4. táblázat Az intézmény dolgozóinak megoszlása munkakörönként (2023. április) 22](#_Toc127353728)

[5. táblázat Továbbképzési kötelezettség területenként és megszerzendő pontok tekintetében 65](#_Toc127353729)

# Mellékletek

* Házirend
* Megállapodás

**H Á Z I R E N D**

**Bölcsőde címe: Szombathelyi Egyesített Bölcsődei Intézmény**

**Szedreskert Bölcsőde**

**9700 Szombathely, Szent István király u. 119.**

**Telefonszám: 06 94/501-578**

**Bölcsődevezető: Urr Bianka**

**Telefon, e-mail: 06 94/………….** **urr.bianka@ebi.szombathely.hu**

**Intézményvezető: Sebestyén Bianka**

**Intézményvezető székhelye: Szombathelyi Egyesített Bölcsődei Intézmény**

**9700 Szombathely, Bem J. u. 33.**

**Telefon, e-mail: 06 94/501–551** **sebestyen.bianka@ebi.szombathely.hu**

**Gyermekvédelmi felelős Péter Anita**

**Telefon, e-mail: 06 94/501–550** **peter.anita@ebi.szombathely.hu**

**Gyermekjogi képviselő Turi Renáta**

**Telefon 06/ 20 4899 642**

**E-mail:** **renata.turi@ijsz.bm.gov.hu**

**Az intézmény fenntartója: Szombathely MJV Önkormányzata**

**9700 Szombathely, Kossuth L. u. 1-3.**

**Telefon: 06 94/520-100**

**Elérhetőség: Egészségügyi és Közszolgálati Osztály**

**Osztályvezető: Vinczéné Dr. Menyhárt Mária**

**Vinczene.Maria@szombathely.hu**

A Szombathelyi Egyesített Bölcsődei Intézmény tagbölcsődéibe a felvétel önkéntes, kérelemre történik, melyet a gyermek törvényes képviselője terjeszthet elő a bölcsőde által kiadott formanyomtatványon. A kérelmet a bölcsőde vezetőjéhez kell benyújtani.

A gyermek bölcsődébe történő felvételét a szülő hozzájárulásával a körzeti védőnő, a házi gyermekorvos vagy a háziorvos, családsegítő és gyermekjóléti szolgálat, illetve a gyámhatóság is kezdeményezheti.

A bölcsődei ellátás megkezdésekor az intézmény vezetője a gyermek törvényes képviselőjével megállapodást köt az alábbiakról:

* + az ellátás várható időtartamáról
	+ a fizetendő étkezési és gondozási személyi térítési díj mértékéről, a fizetésre vonatkozó szabályokról.
	+ a szolgáltatások formájáról, módjáról.

***A gyermekek jogai:***

* + Segítséget kapjon a saját családjában történő nevelkedéshez, személyiségének kibontakoztatásához, a fejlődését veszélyeztető helyzet elhárításához, a társadalomba való beilleszkedéséhez.
	+ Sérülés, tartós betegség esetén a fejlődését és személyisége kibontakoztatását segítő különleges ellátásban részesüljön.
	+ A fejlődésére ártalmas környezeti és társadalmi hatások, valamint az egészségre káros szerek ellen védelemben részesüljön.
	+ Emberi méltóságát tiszteletben tartsák, a bántalmazással – fizikai, szexuális vagy lelki erőszakkal -, az elhanyagolással szemben védelemben részesüljön.
	+ A hátrányos megkülönböztetés minden formájától mentes gondozásban – nevelésben részesüljön
	+ A védelme érdekében eljáró szakemberek –különösen a gyermek bántalmazásának felismerése és megszüntetése érdekében – egységes elvek és módszertan alkalmazásával járjanak el.
	+ A médiában fejlettségének megfelelő, ismeretei bővítését segítő, a magyar nyelv és kultúra értékeit őrző műsorokhoz hozzáférjen, továbbá, hogy védelmet élvezzen az olyan káros hatásokkal szemben, mint a gyűlöletkeltés, az erőszak és a pornográfia.
	+ A gyermeknek joga van ahhoz, hogy tudatos és felelősségteljes internet-, valamint médiahasználatot − ideértve a zaklatás internetes formáival szembeni hatékony fellépést − biztosító nevelésben, oktatásban és képzésben részesüljön.
	(1997.évi XXI.tv. 6 §)

***A szülők jogai és kötelességei:***

* + Megválassza az intézményt, melyre gyermeke nevelését – gondozását bízza,
	+ Megismerhesse a gyermekcsoportok életét, Megismerje a nevelési – gondozási elveket,
	+ Tanácsot, tájékoztatást kérjen és kapjon a kisgyermeknevelőtől,
	+ Véleményt mondjon, illetve javaslatot tegyen a bölcsőde működésével kapcsolatban,
	+ Megismerje saját gyermeke ellátásával kapcsolatos dokumentumokat,
	+ A gyermeke ellátásában közreműködő személyekkel és intézményekkel együttműködjön,
	+ A fizetendő térítési díjat időben rendezze,
	+ Az intézmény házirendjét betartsa. (1997. évi XXI.tv.12. §)

***Intézmény által nyújtott szolgáltatás:***

* A bölcsődei ellátás alapelveire épülő szakszerű nevelés-gondozás.
* Napi négyszeri étkezés, nyugodt alvás, pihenés feltételeinek biztosítása.
* Gyermekek szabadlevegőn tartózkodásának biztosítása, egészséges életmód feltételeinek biztosítása.
* Életkornak és egyéni fejlettségnek megfelelő játéktevékenység feltételeinek biztosítása az élménypedagógia eszközeivel.
* Sajátos nevelési igényű vagy korai fejlesztésre-gondozásra szoruló gyermekek esetében gyógypedagógus és konduktor által nyújtott konzultáció, tanácsadás, fejlesztés.

**A gyermek számára nyújtott szolgáltatások módja:**

* életkorának megfelelő gyermekcsoportban a szükségleteinek, igényeinek, fejlettségének megfelelelően kialakított napirend a kisgyermeknevelő egyénre szabott nevelő gondozó munkáján keresztül biztosítja a gyermek fejlődését, személyiségének kibontakoztatását.

**A bölcsődei ellátás megszűnik**:

- a bölcsődei nevelési év végén, ha a gyermek a 3. évét betöltötte,

- sajátos nevelési igényű vagy korai fejlesztésre-gondozásra jogosult gyermek esetén a

 gyermek maradhat a 3. életévének betöltése után a gyógypedagógus, a házi

 gyermekorvos, a bölcsődevezető és a szülő team megbeszélése alapján, észrevételeik,

 álláspontjuk egyeztetésének függvényében, az általuk meghatározott időpontig.

- a bölcsődei nevelési év szeptember 1-jétől a következő év augusztus 31-éig tart.

- a gyermek bölcsőde orvosának szakvéleménye szerint egészségi állapota miatt bölcsődében

 nem gondozható, illetőleg magatartás zavara miatt veszélyezteti a többi gyermek

 egészségét.

- a házirend súlyos megsértése esetén.

**Nyitvatartás: A bölcsőde munkanapokon 6.00 – 18.00-ig tart nyitva.**

 **A kisgyermeknevelők 6.00-17.00-ig csúsztatott munkarendben dolgoznak.**

 **A gyermekek fogadása ebben az időszakban történik.**

1. A bölcsődébe munkanapokon reggel **6.00 – 10.00 óráig** érkezhetnek a délelőtt folyamán a gyerekek. **A reggeli 8.00-8.30-ig tart.** Kérjük, amennyiben lehetőségük engedi, a gyermekek átadása az étkezés előtt vagy után történjen, mivel a kisgyermeknevelő ebben az időben egyedül felügyeli a csoportban étkező gyermekeket! A gyermekek hazavitelére közvetlenül az étkezések után **12.00 órakor**, illetve **15.15 – 17.00 óráig** van lehetőség. **Egyéni igény jelzése esetén** a gyermeket **5.30** **órától** tudjuk fogadni, valamint a gyermekek felügyeletét, nevelését-gondozását **17.30** **óráig** tudjuk biztosítani.
2. A bölcsődéből a gyermeket csak a szülői felügyeletet gyakorló személy, vagy az általa írásban megbízott, legalább 18. életévét betöltött személy viheti el.
3. Bölcsődébe érkezéskor, amíg a szülő a gyermeket át nem adja a kisgyermeknevelőjének, illetve távozáskor, miután a szülő gyermekét átvette, a bölcsőde egész területén **a szülő viseli a teljes felelősséget gyermekéért.**
4. A bölcsődei öltözőszekrény csak a gyermek ruhájának tárolását biztosítja. A bölcsődébe behozott, otthagyott **tárgyakért nem tudunk felelősséget vállalni. Az öltözőszekrényben ételt tárolni Tilos!**
5. A bölcsődébe csak **egészséges gyermek** hozható. A közösség egészsége érdekében a 37, 5 °C és ennél magasabb hőmérsékletű vagy antibiotikumos kezelés alatt álló, illetve fertőzésre gyanús gyermek a bölcsődét nem látogathatja. **A családban előforduló fertőző betegségről a bölcsődét értesíteni kell! Betegség után a gyermeket csak orvosi igazolással tudjuk fogadni! (**15/1998.(IV.30.) NM rend. 38.§)
6. A gyermek napközbeni megbetegedése esetén a kisgyermeknevelő haladéktalanul értesíti a szülőt, vagy ha őt nem sikerül elérni, akkor a szülő által előzetesen pontos címmel és telefonszámmal megadott hozzátartozót, aki köteles mielőbb gondoskodni a gyermek elviteléről.
7. A térítési díj elszámolása érdekében a szülő köteles gyermeke bármilyen okból eredő távolmaradását a hiányzás kezdő napján 8.00-ig bejelenteni! **A szülő abban az esetben is köteles gyermeke hiányzását jelezni, amennyiben mentesül az étkezési vagy személyi térítési díj fizetése alól.**
8. **Az étkezési adatok kezelése az étkezési programban a szülők vagy törvényes képviselők feladata.** Az étel helyben történő elfogyasztását a gyermek előre nem látható hiányzása, betegsége vagy egyéb ok akadályozza, a részére biztosított étel elvitelét a szülője, más törvényes képviselője vagy a szülő, más törvényes képviselő által megbízott személy számára elviheti 11.00 és 12.00 óra között. Az étel elviteléhez a szülő biztosítja az étel tároló dobozt vagy éthordót. Az étel elviteléről a szülő nyilatkozatot ír alá.
9. **A szülő a gyermek bölcsődei beszoktatása alatt a gyermekével együtt a csoportszobában tartózkodik**, de csak olyan tevékenységet folytathat, amely sem a saját sem a többi gyermek nevelését/gondozását nem zavarhatja!

A beszoktatási időn túl, a kisgyermeknevelővel előzetesen egyeztetett időpontban lehetőség van a gyermek bölcsődei látogatására.

1. A gyermekkel kapcsolatos észrevételeket, kérdéseket, problémákat a szülő jelezheti a kisgyermeknevelőkkel való **személyes találkozás** során, előre egyeztetett időpont alapján szervezett **fogadóórán**, vagy a **családi füzetbe** történő bejegyzéssel lehet megtenni, valamint negyedévente szülőcsoportos megbeszélésen, ahol a kisgyermeknevelővel személyes beszélgetésre van lehetőség.
2. **Az** **étkezési és a személyi térítési díjat banki átutalással kell befizetni. Az utalást a számla kiállítását követő *nyolc napon* belül köteles a szülő kiegyenlíteni. Amennyiben a szülő a fizetési határidőn belül nem teljesíti fizetési kötelezettségét, a gyermeket a befizetés elmulasztását követő naptól nem tudjuk fogadni!**

11. A bölcsőde alapfeladata körébe nem tartózó **szolgáltatásoka**t csak térítés ellenében

 nyújt. Ezekre igény esetén külön megállapodást köt.

1. A gyermekcsoportokba, gyermeköltözőkbe **élelmiszert** behozni TILOS!
2. A bölcsőde egész területén és a bölcsőde udvarán a **dohányzás szigorúan tilos!**
3. A bölcsőde udvarára **kerékpárt behozni**, vagy az udvar területén **tárolni balesetveszélyes és tilos**!
4. A babakocsikat csak az erre kijelölt helyen lehet tárolni, más helyiségbe betolni vagy bevinni tilos!
5. **A bölcsőde nyári lezárását**, a szülők igényeihez igazodva, a fenntartó állapítja meg.

Minden év április 21.-e vagy az azt követő első munkanap **Bölcsődék Napja,** nevelés nélküli munkanap.

A **nyári lezárás** ideje alatt, és a **Bölcsődék Napján** igény szerint **ügyeletes bölcsődét**

 **biztosítunk**.

17**. A bölcsőde téli lezárása a két ünnep között történik.**

 18. Az ellátás körülményeit érintő kifogások vagy egyéb sérelem esetén a **szülő panasszal**

 **élhet** a Szombathelyi Egyesített Bölcsődei Intézmény vezetőjénél.

A bölcsődében **Szülői Érdekképviseleti Fórum** működik. A gyermekjogi képviselő elérhetősége a gyermeköltözőkben rendelkezésre áll.

A házirend hatálya kiterjed az intézmény valamennyi bölcsődéjébe járó gyermekre és szüleikre, továbbá a bölcsőde valamennyi alkalmazottjára. A Házirend aláírásával egy időben lép hatályba, visszavonásig érvényes.

Szombathely, 2024. december 1.

 Sebestyén Bianka

 Intézményvezető

**Megállapodás tervezet**

Mely létrejött egyrészről a **Szombathely Megyei Jogú Város Önkormányzata fenntartásában lévő** *Szombathelyi Egyesített Bölcsődei Intézmény* (9700 Szombathely, Bem J. u. 33) – **…………………………….. Bölcsődéje**, mint a bölcsődei ellátást biztosító intézmény, képviseletében *Sebestyén Bianka*, valamint a bölcsődei ellátást biztosító intézmény képviseletében eljáró: ***………………………………………*** (továbbiakban Intézmény), valamint a bölcsődei ellátásban részesülő gyermek szülője (törvényes képviselője) között.

**Fenntartó: Szombathely Megyei Jogú Város Önkormányzata**

Székhelye: 9700 Szombathely, Kossuth L. u. 1-3

Adószáma: 15733658-2-18

**1. A bölcsődei ellátás helye:**

**…………………….Bölcsőde**

**Címe: ………………………………………………………………………………………………..**

**2. Az ellátást igénybe vevő törvényes képviselője:**

Neve:

Születési neve:

Születési helye, ideje:

Anyja neve:

Lakcíme:

Szem. ig. száma:

**2. A bölcsődei ellátást igénybe vevő:**

Neve:

Születési helye, ideje:

Anyja neve:

Lakcíme:

TAJ száma:

**4.** **Intézményben a bölcsődei ellátás kezdete**: év hónap napjától

 a bölcsődei ellátás megszűnésének időpontja: év hónap napjáig.

**5.** **Ellátás időtartama:**

* határozatlan időtartamra: jogosultsági feltételek megszűnéséig.
* határozott időre: -ig biztosítja.

**6.** **Bölcsődei ellátás a 1997. évi XXXI. tv.** (továbbiakban Gyvt.) 42. §-a értelmében

42. § (1) A bölcsődei ellátás keretében - ha e törvény kivételt nem tesz - a három éven aluli gyermekek napközbeni ellátását kell biztosítani.

(2) Bölcsődei ellátást biztosíthat a bölcsőde, a mini bölcsőde, a munkahelyi bölcsőde és a családi bölcsőde.

(3) Bölcsődei ellátás keretében a sajátos nevelési igényű gyermek, valamint a korai fejlesztésre és gondozásra jogosult gyermek nevelése és gondozása is végezhető.

(4) A bölcsődei ellátás keretében az (1) bekezdés szerinti ellátáson túl - szolgáltatásként - speciális tanácsadás, időszakos gyermekfelügyelet, gyermekhotel működtetése vagy más gyermeknevelést segítő szolgáltatás is biztosítható. Ezeket a szolgáltatásokat a gyermek hatodik életévének betöltéséig lehet igénybe venni.

(5) A bölcsődei nevelési év szeptember 1-jétől a következő év augusztus 31-éig tart.

42/A. § (1) Bölcsődei ellátás keretében a gyermek húszhetes korától nevelhető és gondozható

a) az óvodai nevelésre nem érett gyermek esetén a (2) bekezdésben meghatározott időpontig,

b) a sajátos nevelési igényű gyermek, valamint a korai fejlesztésre és gondozásra jogosult gyermek esetén a (3) bekezdésben meghatározott időpontig,

c) az a) és b) pont alá nem tartozó gyermek esetén, ha a harmadik életévét

ca) január 1-je és augusztus 31-e között tölti be, az adott év augusztus 31-éig,

cb) szeptember 1-je és december 31-e között tölti be, a következő év augusztus 31-éig, ha a szülő, törvényes képviselő nyilatkozik arról, hogy a gyermek napközbeni ellátását eddig az időpontig bölcsődei ellátás keretében kívánja megoldani.

(2) Ha a gyermek harmadik életévét betöltötte, de testi vagy értelmi fejlettségi szintje alapján még nem érett az óvodai nevelésre, és óvodai jelentkezését az orvos nem javasolja, bölcsődei ellátás keretében gondozható, nevelhető a gyermek negyedik életévének betöltését követő augusztus 31-éig.

(3) A bölcsődei ellátásban a sajátos nevelési igényű gyermek annak az évnek az augusztus 31. napjáig vehet részt, amelyben a hatodik életévét betölti.

(4) Meg kell szüntetni annak a gyermeknek a bölcsődei ellátását, aki orvosi szakvélemény alapján egészségi állapota miatt bölcsődében nem gondozható.

Szombathelyen a 3 év alatti gyermekek napközbeni ellátását a Szombathelyi Egyesített Bölcsődei Intézmény **9 tagbölcsődéjében 626 férőhelyen**, valamint **2 mini bölcsődéjében 14 férőhelyen** biztosítja a Szombathelyen élő, valamint a Szombathelyi Megyei Jogú Város Önkormányzatával kötött feladat-ellátási megállapodás alapján a környező településekről érkező gyermekek számára. Jelenleg feladat-ellátási megállapodásunk van: Gencsapáti, Torony, Nárai, Vép települések önkormányzatával.

**7.** **A bölcsődei ellátás megszűnésének esetei** a Gyvt. 37/A. § értelmében:

* Határozott idejű elhelyezés esetén a megjelölt időtartam – illetve a meghosszabbított időtartam leteltével.
* Jogosultsági feltételek megszűnésével.
* Az önkéntesen igénybe vett bölcsődei ellátás megszüntetését a jogosult, illetve törvényes képviselője kérvényezheti, melynek alapján az intézményvezető az ellátást megszünteti. Az ellátás a megegyezés időpontjában, illetve ennek hiányában, a megállapodásban foglaltak szerint szűnik meg.
* Az intézményvezető az önkéntesen igénybe vett bölcsődei ellátást megszünteti, ha a jogosult a házi rendet ismételten súlyosan megsérti, vagy az ellátás feltételei okai már nem állnak fenn.
* Abban az esetben, ha a jogosult az ellátást három hónapig bejelentés nélkül nem veszi igénybe.
* A jogosult halála esetén.

*A házi rend súlyos megsértése:* A házi rend súlyos megsértésének minősül, ha a szülő a bölcsőde működési rendjét akadályoztatja. Ebben az esetben az intézményvezető gyermekvédelmi intézkedéseket is kezdeményezhet.

Az intézményvezető az önkéntesen igénybe vett bölcsődei ellátás megszűntetéséről, valamint az ellene tehető panaszról írásban értesíti a jogosultat, vagy törvényes képviselőjét. Egyet nem értés esetén a jogosult vagy törvényes képviselője az értesítés kézhezvételétől számított nyolc napon belül, a fenntartóhoz fordulhat. A fenntartó végrehajtó határozatáig az ellátást biztosítani kell.

Az ellátás megszűnésekor a felek elszámolnak egymással, amely kiterjed

* a térítési díj rendezésére,
* az intézmény tárgyi eszközeiben okozott szándékos károkra.

**8. A bölcsődei ellátásunk a gyermek számára a 15/1998.(IV.30) NM rendelet 41. § (**2) **értelmében** biztosítja:

* A bölcsődei módszertani szervezet (Magyar Bölcsődék Egyesülete) honlapján közzétett Bölcsődei nevelés-gondozás Országos Alapprogramja alapján a bölcsődei ellátás
* keretén belül a nevelést és gondozást, és az ehhez kötelezően biztosítandó eszközöket és felszereléseket (15/1998. NM rendelet 11. melléklet).
* A gyermek életkorának és egészségi állapotának megfelelően biztosítjuk a nevelés és gondozás feltételeit, a szülő közreműködésével történő fokozatos beilleszkedés lehetőségét, a játéktevékenység feltételeit, a szabadban való tartózkodás feltételeit.
* A gyermek élettani szükségleteinek és az egészséges táplálkozás követelményeinek megfelelő étkeztetést. A bölcsődében az étkeztetést a közétkeztetésre vonatkozó táplálkozás-egészségügyi előírásokról szóló miniszteri rendeletben foglaltaknak megfelelően biztosítjuk saját főzőkonyháinkon.

**A bölcsődei ellátásunk a szülő számára biztosítja:**

* A házi rend megismertetését
* Az adaptációhoz szükséges időt és feltételeket.
* A tájékoztatást a gyermekével napközben történt eseményekről.
* Megismerhesse a gyermek ellátásával kapcsolatos dokumentációkat.
* Megismerhesse a gyermekcsoport életét, napirendjét.
* Tanácsot, tájékoztatást kérjen és kapjon.
* Az intézmény működését illetően mondjon véleményt és tegyen javaslatot.
* **A gyermekért az érkezése utáni átvételétől, a hazamenetele előtti átadásig a Szombathelyi Egyesített Bölcsődei Intézmény vállalja a felelősséget**

**9.A bölcsődében egy főállású gyógypedagógus és egy főállású konduktor segíti a kisgyermeknevelők munkáját.** Tudomásul veszem, hogy minden gyermekcsoportot heti rendszerességgel látogatnak és figyelemmel kísérik a gyermekek fejlődését. **Észrevétel esetén felveszik a családdal a kapcsolatot.**

**10.** **A tájékoztatási kötelezettséget** a Gyvt. 33. §-a szerint valósítjuk meg: A személyes gondoskodás feltételeiről a kérelem benyújtásakor a kérelmezőt tájékoztatni kell. A személyes gondoskodást nyújtó ellátás esetén az ellátás megkezdésekor az ellátásra jogosult gyermeket és törvényes képviselőjét, tájékoztatni kell:

* Az ellátás tartalmáról és feltételeiről.
* Az intézmény által vezetett, reá vonatkozó nyilvántartásokról, a törvényes képviselő köteles az intézményi nyilvántartásokhoz szükséges adatokról és azokban történő változásokról 8 napon belül információt szolgáltatni.
* Az ellátásra jogosult gyermek és hozzátartozói közötti kapcsolattartásról, különösen a távozás és a visszatérés rendjéről.
* Az érték -és vagyonmegőrzés módjáról.
* Az intézmény házirendjéről.
* A panaszjoga gyakorlásának módjáról.
* A fizetendő térítési, illetve gondozási díjról.
* A jogosult jogait és érdekeit képviselő Érdekképviseleti Fórumról.

A szülő a tájékoztatás megtörténtéről a megállapodás végén aláírásával nyilatkozik.

**11.** **A Gyvt. 146.§ - 151.§ alapján** a személyes gondoskodást nyújtó alapellátás keretében biztosított gyermekek napközbeni ellátása **személyi térítési díjának megfizetésére** a szülői felügyeleti joggal rendelkező szülő vagy más törvényes képviselő köteles, a jogviszony megkezdésének első napjától az intézménynek megfizetni.

A Gyvt.147.§ (2) alapján a bölcsőde esetében az intézményi térítési díjat külön meg kell határozni a gyermek gondozására, nevelésére, nappali felügyeletére és a vele történő foglalkozásra (a továbbiakban együtt: gondozására) valamint a gyermekétkeztetésre vonatkozóan.

A Gyvt. 148.§-a alapján a bölcsődei ellátásért fizetendő térítési díj mértékét az Önkormányzat rendeletben szabályozza. A térítési díj mértékét minden év március 31-ig a fenntartó önkormányzat képviselő testülete határozza meg.

**A Gyvt. 150§-a alapján ingyenes ellátásban kell részesíteni a jogosultat**, ha a térítési díj fizetésére kötelezett jövedelemmel nem rendelkezik. Bölcsődében, mini bölcsődében nyújtott bölcsődei ellátás esetén

* a rendszeres gyermekvédelmi kedvezményben részesülő gyermek,
* a tartósan beteg vagy fogyatékos gyermek,
* a három- vagy többgyermekes család gyermekének,
* az átmeneti gondozásban lévő, az ideiglenes hatállyal nevelőszülőnél vagy
* gyermekotthonban elhelyezett, a nevelésbe vett gyermek,
* a védelembe vett gyermek gondozását térítésmentesen kell biztosítani.

**A személyi térítési díj összegének megállapítása**

A Gyvt. 150. § értelmében a személyi térítési díj megállapításánál a gyermekek napközbeni ellátása esetében a gyermek családjában az egy főre jutó rendszeres havi jövedelmet kell figyelembe venni.

A személyi térítési díj összege igénybe vevőnként nem haladhatja meg bölcsődében és mini bölcsődében nyújtott bölcsődei ellátás esetében - amennyiben a fenntartó az egy főre jutó bölcsődei ellátás keretében biztosított gyermekétkeztetés mellett a bölcsődei ellátás keretében nyújtott gondozásra is megállapít személyi térítési díjat - a rendszeres havi jövedelem;

* amennyiben a gyermek nem részesül ingyenes intézményi gyermekétkeztetésben az egy főre jutó jövedelem 25%-át,
* amennyiben a gyermek ingyenes intézményi gyermekétkeztetésben részesül az egy főre jutó jövedelem 20%-át.

**12.** **A gyermekétkeztetésére és a kedvezményekre**, támogatásokra való jogosultság feltételei:

A gyermekétkeztetés során az intézményi térítési díj 100%-át normatív kedvezményként kell biztosítani, azaz ingyenes étkeznek, ha

* a gyermek rendszeres gyermekvédelmi kedvezményben részesül,
* tartósan beteg, vagy fogyatékos gyermek,
* családban 3 vagy több gyermeket nevelnek,
* családban tartósan beteg vagy fogyatékos gyermeket nevelnek
* gyermeket nevelésbe vették
* olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130%-át,
* támogatás igényelhető egyedi helyzetre való tekintettel, amennyiben a szülő írásban nyújt be méltányossági kérelmet az intézményvezető felé.

email: sebestyen.bianka@ebi.szombathely.hu

**13.** **A bölcsődei étkeztetésért és gondozásért fizetendő személyi térítési díjat** a szülő vagy a törvényes képviselő köteles határidőre megfizetni.

**Az étkezési és a személyi térítési díjat banki átutalással kell befizetni. Az utalást a számla kiállítását követő *nyolc napon* belül köteles a szülő kiegyenlíteni. Amennyiben a szülő a fizetési határidőn belül nem teljesíti fizetési kötelezettségét, a gyermeket a befizetés elmulasztását követő naptól nem tudjuk fogadni!**

Az étkezés reggelit, tízórait, ebédet és uzsonnát foglal magába.

A napi étkezési díj összege: ………………..**Ft**.

Az intézmény vállalja nevű……………………………………………. gyermek …………………(Taj száma) napközbeni ellátását, bölcsődei alapellátás formájában hétköznapokon 6:00 – 18:00 óra közötti időtartamban. **A bölcsődei ellátás térítés köteles**. (SZMJV 11/1993. (IV.1.) rendelete alapján).

A bölcsődei ellátás esetében a gyermek családjában egy főre jutó rendszeres jövedelmet kell figyelembe venni. Ingyenes ellátásban kell részesíteni azon gyermekeket, akikre a 1997. évi

XXXI. tv. (Gyvt) 150.§ (5). (6) vonatkozik.

A Gyvt. 150. § (6) bekezdésében foglaltakon túlmenően térítésmentesen kell biztosítani az ellátást, ha a gyermek a 3. életévét betöltötte.

A…………………………………….nevű gyermek után fizetendő személyi térítési díj összege: ………………**Ft/nap**.

14. Amennyiben az étkezési vagy személyi térítési díj összege változik a szülők jövedelme, vagy más egyéb ok függvényében, abban az esetben szükséges az új étkezési és személyi térítési díjat a „**Megállapodás az étkezési és személyi térítési díjak módosítására**” dokumentumban rögzíteni, amely továbbiakban jelen megállapodás részét képezi.

**15.** Amennyiben a **szülő nem fizeti meg a térítési díjat**, a következő hónaptól az intézmény vezetője felszólító levélben értesíti a szülőt a tartozásról. A felszólítást követően sem rendezett hátralék esetén az intézmény Szombathely Megyei Jogú Város Önkormányzata felé továbbítja a rendezetlen számlát további intézkedésre. Személyi térítési díj túlfizetése esetén a túlfizetések a következő hónapban kerülnek jóváírásra, amennyiben a túlfizetés nem jóváírható, visszautalásra kerül.

**16 .** Ha **a szülő gyermekét betegség vagy más ok miatt nem hozza bölcsődébe**, a bölcsőde vezetőjénél köteles bejelenteni a távolmaradást és annak várható időtartamát, valamint a távolmaradásra okot adó körülmény megszűnését és azt, hogy a gyermek mikor veszi igénybe újból a gyermekétkeztetést. Az étkezés lemondásánál a hiányzás első napját a szülő fizeti meg.

A lemondást minden reggel 8:00-ig tudják a szülők az irodában telefonon vagy személyesen megtenni. A bejelentést követő naptól a távolmaradás idejére mentesül a gyermekétkeztetésért fizetendő térítési díj fizetésének kötelezettsége alól a szülő vagy törvényes képviselő.

**17.Az étkezési adagok kezelése az étkezési programban a szülők vagy törvényes képviselők feladata.** (továbbiakban szülő)

A szülő saját felhasználó névvel tud az ECO Stat programba belépni, ahol az előzetesen minden nevelési napra rögzített étkezési adagokat az igénybevétel függvényében módosítani tudja. A szülő kötelessége az étkezési adagok megrendelését vagy lemondását a programban megtenni. Betegség esetén **minden nap 8.30-ig tudja a következő napi** és az azt követő étkezéseket lemondani, **amennyiben** ez nem történik meg, és **a szülő nem módosítja az étkezések igénybevételét az ECO Stat programban, köteles az esetlegesen igénybe nem vett adagokat is kifizetni**.

A módosítást követő naptól a szülő - az általa rögzített változásoknak megfelelően - a távolmaradás idejére mentesül a gyermekétkeztetésért fizetendő térítési díj fizetésének kötelezettsége alól.

**18.** **A bölcsőde** nyáron 4 hétre, télen a két ünnep között **zárva tart a fenntartó döntése alapján**. A nyári zárás időpontjáról a szülőket február 15.-ig tájékoztatjuk. Nevelés-gondozás nélküli munkanap a bölcsődében **április 21-**e, vagy ha az heti pihenőnapra vagy munkaszüneti napra esik az azt követő legközelebbi munkanap. A nevelés nélküli munkanapra igény esetén ügyeletet tudunk biztosítani.

**19..** A szülői felügyeletet gyakorló személy **a házirendet betartja**, valamint együttműködik az ellátásban közreműködő személyekkel.

**20.** Bölcsődénk a Gyvt.35-36.§ alapján **Érdekképviseleti Fórumot** működtet, melynek munkájában a szülők, a dolgozók és az önkormányzat képviselője vesznek részt.

Az Érdekképviseleti Fórum dönt az elé terjesztett intézményi panaszokról, intézkedéseket kezdeményez. Az Érdekképviseletei Fórumnak címzett panaszt az intézményvezetőnél kell benyújtani.

**21.** A szülő megállapodásban foglalt, az intézmény részéről fennálló kötelezettségek elmulasztása esetén **panaszával az intézményvezetőhöz, valamint a fenntartóhoz fordulhat**.

**22.** Az intézmény adatszolgáltatási kötelezettséggel tartozik **KSH** felé, és rögzíti a bölcsődei szolgáltatások felhasználását **a Magyar Államkincstár Igénybevevői Nyilvántartásában.**

**23.** A szolgáltatás igénybevételéhez az intézmény megbízottja **az alábbi adatokat kezeli:** szülők/gyermek neve, lakcíme, születési helye, ideje, szülő munkahelye, személyi igazolvány száma, telefonszáma, email címe, a gyermek Taj száma.

**24. A következő dokumentumok csatolandók a felvételi kérelemhez:**

Munkáltatói igazolás (amennyiben munkavállalás miatt kérte a bölcsődei ellátást), jövedelemigazolás (amennyiben gondozási díj fizetésére kötelezett), lakcímkártya (szülő/gyermek), személyi igazolvány (szülő), oltási könyv-státusz vizsgálati lapok-Taj kártya (gyermek), illetve amennyiben a gyermek valamely egyéni határozattal rendelkezik, azt kérjük a bölcsődevezetőnek átadni.

**25**. Az intézmény **beszámolót** nyújt be a fenntartónak minden év január 31-ig írásban, a februári közgyűlésen az intézményvezető beszámol az éves tervek megvalósulásáról. A beszámoló a bölcsőde honlapján nyilvánosan elérhető. https: [www.bolcsodeszombathely.hu](http://www.bolcsodeszombathely.hu)

**26.** **A személyes adataim kezeléséről** (2011.évi CXII. tv. 5.§ (1), a 1993. évi III. tv. 20§ értelmében a tájékoztatást megkaptam. Az intézmény tájékoztatott az országos rendszerbe való jelentésről. (KENYSZI)

**27.** Aláírásommal kijelentem, hogy megismertem az intézmény adatkezelési tájékoztatóját.

 Szombathely, év hó nap

**Szülő/gondviselő Bölcsődevezető**

**Megállapodás az étkezési és személyi térítési díjak módosítására**

Mely létrejött egyrészről a **Szombathely Megyei Jogú Város Önkormányzata fenntartásában lévő** *Szombathelyi Egyesített Bölcsődei Intézmény* (9700 Szombathely, Bem J. u. 33) – **…………………………….. Bölcsődéje**, mint a bölcsődei ellátást biztosító intézmény, képviseletében *Sebestyén Bianka*, valamint a bölcsődei ellátást biztosító intézmény képviseletében eljáró: ***………………………………………*** (továbbiakban Intézmény), valamint a bölcsődei ellátásban részesülő gyermek szülője (törvényes képviselője) között.

A felek rögzítik, hogy …………………….napján megállapodást ( iktatószám: ………….) kötöttek egymással a …………………..nevű gyermek bölcsődei ellátására.

***A ………………iktatószámú szerződés 13. pontja az alábbiak szerint módosul:***

**A napi étkezési díj összege:** ………………..**Ft**.

A bölcsődei ellátás esetében a gyermek családjában egy főre jutó rendszeres jövedelmet kell figyelembe venni. Ingyenes ellátásban kell részesíteni azon gyermekeket, akikre a 1997. évi

XXXI. tv. (Gyvt) 150.§ (5). (6) vonatkozik.

A Gyvt. 150. § (6) bekezdésében foglaltakon túlmenően térítésmentesen kell biztosítani az ellátást, ha a gyermek a 3. életévét betöltötte.

A…………………………………….nevű gyermek után fizetendő **személyi térítési díj** összege: ………………**Ft/nap**.

A szerződés egyéb rendelkezései változatlanul hatályban maradnak.

Szombathely, év hó nap

**Szülő/gondviselő Bölcsődevezető**

**ÉRVÉNYESSÉGI NYILATKOZAT**

Ezen szakmai programot Szombathely Megyei Jogú Város Önkormányzata

**Szombathelyi Egyesített Bölcsődei Intézménye**

**számára**

**2024.09.23 – 2026.09.23. terjedő időszakra készítettük.**

A szakmai program annak visszavonásáig érvényes a fentiekben megadott időszakon belül.

**A szakmai programot Szombathely Megyei Jogú Város Önkormányzatának Közgyűlése …………………………………OSZB határozatával elfogadta.**

A fenntartói legitimáció után a program életbe lép.

Módosítása a 15/1998. (IV.30.) NM rendelet alapján történik.

Aktualizálása folyamatos.

A Szombathelyi EBI bélyegzőjének lenyomata

Dr. Nemény András Sebestyén Bianka

Polgármester Intézményvezető

# Felhasznált források

1. #  15/1998 (IV.30) Nm rendelet a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről

 [↑](#endnote-ref-1)
2. #  1997. évi XXXI. törvény a gyermekek védelméről és a gyámügyi igazgatásról

 [↑](#endnote-ref-2)
3. Munka törvénykönyve [↑](#endnote-ref-3)
4. 33/1998. (VI. 24.) NM rendelet a munkaköri, szakmai, illetve személyi higiénés alkalmasság orvosi vizsgálatáról és véleményezéséről [↑](#endnote-ref-4)
5. Játék a bölcsődében- Módszertani levél (Korintus Mihályné és trs.) [↑](#endnote-ref-5)
6. Bölcsődei Nevelés-Gondozás Országos Alapprogramja [↑](#endnote-ref-6)
7. 25/2017. (X. 18.) EMMI rendelet a vezetői megbízással rendelkező szociális szolgáltatást nyújtó személyek vezetőképzéséről [↑](#endnote-ref-7)